qundao/data-zh-poetry huggingface dataset:
书蔡香祖掌教海南杂著后·其一
作者：施钰
朝代：清

三纪梯航作笔谈，姓名知已震安南。炎荒不假文人道，谁著天朝教化覃。
书蔡香祖掌教海南杂著后·其三
作者：施钰
朝代：清

崔巍隘岭路连天，履险命如一线悬。灌木枯藤群象宅，盘蛇跑虎乏人烟。
书蔡香祖掌教海南杂著后·其二
作者：施钰
朝代：清

诸夷唱和重吾儒，显得君才记事珠。岂但临歧争供帐，更添佳药衬行厨。
书蔡香祖掌教海南杂著后·其五
作者：施钰
朝代：清

取径迂回入粤西，羊城春色目中迷。游魂幸得惊初定，任却木绵百鸟啼。
书蔡香祖掌教海南杂著后·其六
作者：施钰
朝代：清

祇有慈闱感念真，鹭门东望黯悽神。归来历尽风涛劫，疑是金刚不坏身。
书蔡香祖掌教海南杂著后·其四
作者：施钰
朝代：清

孔雀朝飞桂树森，鬼门关侧日华沈。辋舆偶憩看铜柱，太息伏波战伐深。
五妃墓吊古并考
作者：施钰
朝代：清

问俗慎遗徽，从亡祀五妃。我王甘就义，群妾亦知几。节冠东瀛首，名同北地辉。乾坤扶正气，坟庙显神威。鬼子山长在，王姬侍不违。九原如可作，五凤恰齐飞。史笔褒巾帼，贞魂诵蕨薇。英雄争末路，死是胜生非。
五妃墓吊古并考·其一
作者：施钰
朝代：清

问俗慎遗徽，从亡祀五妃。我王甘就义，群妾亦知几。节冠东瀛首，名同北地辉。乾坤扶正气，坟庙显神威。
五妃墓吊古并考·其二
作者：施钰
朝代：清

鬼子山长在，王姬侍不违。九原如可作，五凤恰齐飞。史笔褒巾帼，贞魂诵蕨薇。英雄争末路，死是胜生非。
南社书院文昌阁并考
作者：施钰
朝代：清

旧是读书处，今为南社厅。文昌分瑞荫，廉访表观型。惜字开尊圣，充租惠执经。题碑传乐善，祖泽颂长龄。
台海防夷歌
作者：施钰
朝代：清

山防夷，海防夷，望楼筑在水之湄。红衣巨炮一齐列，木城坚制利行师。首防夷，尾防夷，南北二路羽书驰。港深无碍唯淡水，全台扼要此偏宜。朝防夷，暮防夷，丁役梭巡刻不离。去岁至今年计两，未知何日释狐疑。官防夷，民防夷，增兵转饷无已时。更觉张皇招义勇，恐有奸徒便其私。吁嗟乎，台海沙线为锁钥，表深里浅势难窥。天生此地重设险，商船往来尚可危。虽然有备称无患，未若劫盗先自治。不闻蟊贼乃内讧，曾诱外寇入藩篱。聊陈管见书数语，愿上当道良有司。
宿中山曹氏村塾·其一
作者：施钰
朝代：清

路转圆林外，山居夹涧中。画田仍旧井，问俗有遗风。水潴鸭头绿，花飞龙爪红。自安耕凿古，日课两三童。
槟榔子
作者：施钰
朝代：清

博物曾看选赋详，仁频著号即槟榔。平林干耸千竿直，近宅花迎十亩香。绿绕群呼青子熟，红残遍许白丁尝。村墟趁市皆充案，闺阁共珍半贮囊。淡可疗饥医苦口，津能分润滴枯肠。非关饱腹有茶癖，未必赪颜是醉乡。尽日交游持以赠，不时咀嚼味尤长。瀛壖自昔称多瘴，佳实功宜补药方。
浊水溪
作者：施钰
朝代：清

在山泉水清，出山溪水浊。君子恶下流，天下皆归恶。嗟哉此溪水性殊，辱在泥涂惟所乐。藏垢纳污不须讥，幸免民间惊风鹤。
清水岩
作者：施钰
朝代：清

朝行清水岩，暮宿清水寺。水清一尘无，幽人抱琴至。坐对可盟心，讵比贪泉类。战垒几沧桑，林峦何深翠。山僧自灌园，四时花木备。爨火树冲烟，惊起栖莺避。
渡台湾沟
作者：施钰
朝代：清

不信牛皮地，如何别有沟。竹？人待渡，鱼沪水分流。番黍马芝近，沙蜊鹿港浮。问津秋未老，荻溆碧盈眸。
渡台湾沟
作者：施钰
朝代：清
体裁：五言律诗

不信牛皮地，如何别有沟。竹�人待渡，鱼沪水分流。番黍马芝近，沙蜊鹿港浮。问津秋未老，荻溆碧盈眸。
火泉纪
作者：施钰
朝代：清

火燄山之麓，水石生于谷。遇旱水不枯，悬厓挂飞瀑。源头有火泉，泉达火亦然。涓涓炎炎聚，赫濯但无烟。燄或升数尺，风扇火铄石。石泐黝而坚，焦土磺气炙。投木火猝高，烟起如焚膏。奚堪调鼎鼐，只可涤氄毛。我闻温泉天下有，又知火泉世界无。夜光遍烛昼不熄，开台久已炫舆图。五行本相生，亦有互相剋。水火既同居，偏成此奇特。太极分两仪，天地定位之。山泽通其气，阴阳何差池。古有甘泉赋，今见火泉窟。蕞尔一台阳，怪事书咄咄。土宇厚版章，番界搜未得。尚有玲珑号玉山，晴明可望不可即。
熊介臣郡守钤印刊贴粤东义旅谕夹板番义律吗哩逊？地担臣文阅后偶作
作者：施钰
朝代：清

景物繁华羡广州，堪嗟乐土顿生忧。请缨莫慰终军愿，投笔孰如定远侯。莽伏萧墙根迅埽，炮称滚地战宜谋。蛟宫若起冯夷舞，不患无风发石尤。一将功成未可求，西洋断发恣来游。但能驱鬼葬鱼腹，庶免藏奸坏马头。夹板理宜攻以火，趁风势在燬其舟。天心厌乱时贤出，效法平倭赞大猷。
熊介臣郡守钤印刊贴粤东义旅谕夹板番义律吗哩逊�地担臣文阅后偶作·其一
作者：施钰
朝代：清
体裁：七言律诗

景物繁华羡广州，堪嗟乐土顿生忧。请缨莫慰终军愿，投笔孰如定远侯。莽伏萧墙根迅埽，炮称滚地战宜谋。蛟宫若起冯夷舞，不患无风发石尤。
熊介臣郡守钤印刊贴粤东义旅谕夹板番义律吗哩逊�地担臣文阅后偶作·其二
作者：施钰
朝代：清
体裁：七言律诗

一将功成未可求，西洋断发恣来游。但能驱鬼葬鱼腹，庶免藏奸坏马头。夹板理宜攻以火，趁风势在燬其舟。天心厌乱时贤出，效法平倭赞大猷。
石房樵唱画册题辞
作者：施钰
朝代：清

岩石嵌空，松风谡飒。时有一樵，歌与之答。泠然松音，悠然樵吟。白云生岫，鸣鹤在阴。
秀孤峦并记
作者：施钰
朝代：清

卑南觅近秀孤峦，欲访桃源在此看。菊有黄华能结实，山多青子可加餐。仙舟独木初冬到，西水三年转派难。换取社番鲜鹿肉，归来说又一台湾。
竹溪寺
作者：施钰
朝代：清

信有凌云千顷竹，相沿流水一湾溪。寺资觞咏游裙屐，人喜郊原绝鼓鼙。鱼跃鸢飞空色相，风光月霁净招提。乐民之乐思贤守，颂祷而今与佛齐。
虎山岩·其一
作者：施钰
朝代：清

寻幽路绕线城边，远近村庄锦绣连。天耸名山誇伏虎，人逢宝刹拟逃禅。风篁泉籁秋无暑，梵呗钟声佛有缘。指点白沙沙外景，槟榔树树绿浮烟。
西螺柑七言十六韵
作者：施钰
朝代：清

自昔芳名列类函，于今佳果盛传柑。树蕃东土栽无数，种出西螺味更甘。秋后累累垂竹屋，冬来灿灿映烟岚。苞凝晓露金华丽，叶弄轻风翠影参。结实也知头有万，向阳何止寸盈三。皮黄宛似鹅儿染，色艳尤如蜡样含。小摘罗疏陈棐几，珍藏端重贮筠篮。劈开雪瓣周身洁，捧上瑶盘信手探。咀嚼耐人良可爱，朵颐供我又焉贪。津流齿颊脾先沁，甜入衷肠意正酣。绝胜楂梨形澹涩，俨然橘柚蕴清湛。非同化枳淮而北，不羡离枝岭以南。品擅药囊功匪浅，馨偕兰室善奚惭。听莺酒往林间酌，馈岁香闻市畔担。从此志书标物美，他时锡贡受恩覃。客愁消遣灯窗火，咽得琼浆润笔谈。
辛丑1841再过除夜
作者：施钰
朝代：清

一年将尽夜如何，又向声声爆竹过。惟有离愁消不得，今年更比去年多。乍睹回缄意已知，未开先稔促归期。生身合受风霜命，家信奚须说久羁。案列黄橙佛手柑，花开绿萼水仙含。村斋度岁无长物，书味也从澹处参。子丑交时岁即除，添筹惜已近衰馀。春风肯与西归便，十一更舟过故居。挂壁灯残照影迷，替人垂泪烛心低。挥毫未埽胸中块，客感分明判晓鸡。
辛丑1841再过除夜·其一
作者：施钰
朝代：清

一年将尽夜如何，又向声声爆竹过。惟有离愁消不得，今年更比去年多。
辛丑1841再过除夜·其三
作者：施钰
朝代：清

案列黄橙佛手柑，花开绿萼水仙含。村斋度岁无长物，书味也从澹处参。
辛丑1841再过除夜·其二
作者：施钰
朝代：清

乍睹回缄意已知，未开先稔促归期。生身合受风霜命，家信奚须说久羁。
辛丑1841再过除夜·其五
作者：施钰
朝代：清

挂壁灯残照影迷，替人垂泪烛心低。挥毫未埽胸中块，客感分明判晓鸡。
辛丑1841再过除夜·其四
作者：施钰
朝代：清

子丑交时岁即除，添筹惜已近衰馀。春风肯与西归便，十一更舟过故居。
送春曲
作者：施钰
朝代：清

望春春不来，留春春不住。林外桃花飞，片片逐红渡。
题韦丈拙斋宜园别墅
作者：施长春
朝代：清
体裁：七言律诗

苏州本是逍遥裔，韦曲新成缥缈居。十笏恰围西郭后，一窗剧爱上楼初。坐当月上宵难寐，看到云生画不如。过客漫言壶峤事，此间已署小方诸。
将之铜川别母
作者：施阮
朝代：清
体裁：五言律诗

承欢成底事，岁晚尚孤征。似此出门状，可知居者情。晨餐休任减，宵泪莫时倾。慰藉翻增感，垂头念此生。
吊殉节五妃墓
作者：施陈庆
朝代：清

五妃殉节报明君，旷代流芳天下闻。烈魄共吞东海月，英风齐撼西山云。啼残蜀帝声中血，拖尽湘灵水上裙。尘土何干悲粉黛，一朝忧戚与谁分。
打鼓山
作者：施陈庆
朝代：清

闻道山中有白金，百年遗迹却难寻。山中寂寂金无语，惟有哀猿泣茂林。哀猿鸣狖两为伍，怪石巉岩如吼虎。破址颓垣今尚存，埋金侠女终尘土。茫茫不见埋金人，白云来往埋金坞。须臾山上有樵来，一担枯株一柄斧。告我曾知埋金事，笑指青山为钱虏。韬光敛晦已多年，有时隐现若将睹。伊昔樵夫有奇缘，采樵日暮却忘还。山中竟遇埋金女，绣阁妆楼在目前。巍峨不类人间屋，置酒张灯肆绮筵。舞剑双鬟来劝饮，奉金为寿醉瞑然。罗帏翠被三更梦，冷露阴风一夜眠。醒来只在荒林下，何处山中有人烟。挑得白金一担归，欲寻旧迹似登天。依稀如入桃源去，渔父樵夫可并传。世人多为樵夫误，欲觅白金不知路。我闻此语为谬传，问却青山不能吐。
太白酒楼和顾星桥韵
作者：施鸿勋
朝代：清

太白不可作，犹存旧酒楼。凭阑斜日淡，放眼乱云流。乡国千山杳，登临万象秋。《桐花》题句后，一一写新愁。
梅花村访浦鹤天
作者：施鸿勋
朝代：清

梅开深处即孤山，高卧柴门昼亦关。踏破苍苔人不见，立残清影鹤初还。尊中酒满常拌醉，驴背诗多却费删。珍重东君留索笑，漫劳驿使一枝攀。
城隍庙联
作者：无
朝代：清
体裁：联

地狱空留点金簿；人心自有上天梯。
城隍庙联
作者：无
朝代：清
体裁：联

处世但能无死法；入门犹可望生还。
孤松庵厅联
作者：无
朝代：清
体裁：联

花幽防引蝶；云懒怯随风。
孤松庵门联
作者：无
朝代：清
体裁：联

白鸟多情留我住；青山无语看人忙。
巧对
作者：无
朝代：清
体裁：联

东浙浙东，三塔寺前三座塔；北京京北，五台山上五层台。
巧对
作者：无
朝代：清
体裁：联

神是神，人是人，神何必凭人；尔为尔，我为我，尔焉能浼我。
梁同书梦中所见联
作者：无
朝代：清
体裁：联

万里烟云开瘴户；一天风雨护神炉。
梦中厅联
作者：无
朝代：清
体裁：联

长子克家，居易俟命；二人同心，诵诗读书。
梦中厅联
作者：无
朝代：清
体裁：联

长子克家，居易俟命；二人同心，颂诗读书。
梦中床联
作者：无
朝代：清
体裁：联

弥桃余味今安在；董袖遗香孰可留。
梦中所见厅联
作者：无
朝代：清
体裁：联

雨中春树万人；云里帝城双凤。
梦中神示联
作者：无
朝代：清
体裁：联

富贵无心想；科名总不成。
梦中禅房联
作者：无
朝代：清
体裁：联

溪声闲处安诗几；山翠浓中置画床。
梦中阎王殿联
作者：无
朝代：清
体裁：联

日月阎罗殿；风霜业镜台。
甘勋父梦中联
作者：无
朝代：清
体裁：联

四百姚涞榜；三日桃源令。
赠董元度联
作者：无
朝代：清
体裁：联

黄金结客心犹热；白首还乡梦更游。
阴曹门联
作者：无
朝代：清
体裁：联

百善孝为先，论心不论事，论事世间无孝子；万恶淫为首，论事不论心，论心天下少完人。
黄鹤楼仙枣亭联
作者：无
朝代：清
体裁：联

云向日边生，欣自此才能悟道；露从月下滴，喜今宵得遇真诠。
二赋堂
作者：无名氏
朝代：清
体裁：联

名齐白傅，才比青莲，两篇赋作江山主；宦谪黄州，迹留赤壁，千古人呼水月仙。
仙姑庙题壁
作者：无名氏
朝代：清

土木经营淡淡参，朱漆阙门不朝南。官衙到籍依山势，留作登瀛海客谈。
土俗歌
作者：无名氏
朝代：清

庵头广积连玄石，西凉下国相临畔。峪虚林秋有夜雨，古碑烈士段公贤。土产石鱼岂有异，自古题名乱石滩。邀崖梁武？天井，赖老白松万万年。琵琶昭君投晖河，早照朝元晚暺川。华绿三川近龙泉，庞公打鱼成圣贤。鸟蛇瓜牛出华湾，大小石门有海眼。古城龙头出士宦，沙沟紧接毗卢原。玉清镇隔龟蛇岭，汧流入渭透长安。
明怀宗御容歌
作者：无名氏
朝代：清

甲申三月国大变，贼骑横行满京甸。百官狂走内竖降，九门洞开人不战。烈皇平明起太息，独自击钟向前殿。左右顾视无一人，公主饮剑情割断。身殉社稷在煤山，血诏留衣发掩面。后来渴葬向玄宫，六十年间市朝换。宁知遗像今尚存，天人眉宇臣民见。黄袍白铠玉几陈，端然帝座赫百神。龙髯一尺怒欲拂，似愤当日无忠臣。况值万方苦兵革，郁陶犹疑见颜色。直是忧勤一片心，纵有丹青画不得。史相可法涕泣绘此图，军前跪拜激顽夫。翠华金根走姑孰，雕戈铁骑围江都。惜哉孤城卒难守，空将报国心肝剖。敕印亲文贺总戎应昌，指挥卓焕捧御容。真州欲往飞梁断，完节自赴波涛中。指挥平生节自矢，因奉御容不敢死。至今从子藏宝函，挂出天颜真尺咫。忆昨路经思陵东，松桧飒飒来阴风。鼎湖龙驭去不返，金盘谁荐樱桃红。呜呼！国家养士三百载，杀身成仁几人在？羡君忠孝聚一门，永与此图垂勿坏。
民歌
作者：无名氏
朝代：清

坐催中门鸡乱啼，送人离别水东西。挽水东流想无法，从今不养五更鸡。
淮徐村舍题壁·其一
作者：无名氏
朝代：清
体裁：七言绝句

横篴何人夜倚楼，小庭月色近中秋。凉风吹堕双梧影，满地碧云如水流。
淮徐村舍题壁·其二
作者：无名氏
朝代：清
体裁：七言绝句

渺渺孤城白水环，舳舻人语夕霏閒。林梢一抺青如画，应是淮流转处山。
赤壁矶石坊
作者：无名氏
朝代：清
体裁：联

羁客易消魂，叹割据纷纭，龙虎英雄。会日月几何，伴尔大江东去；名贤如在目，缅风规磊落，蜉蝣天地。任水云无恙，招他孤鹤南飞。
题壁二首
作者：无名氏
朝代：清

横笛何人夜倚楼，小庭月色近中秋。凉风吹堕双梧影，满地碧云如水流。渺渺孤城白水环，舳舻人语夕霏间。林梢一抹青如画，应是淮流转处山。
题壁二首·其一
作者：无名氏
朝代：清

横笛何人夜倚楼，小庭月色近中秋。凉风吹堕双梧影，满地碧云如水流。
书怀
作者：无垢
朝代：清

青翠入帘栊，永日驻幽阁。愁萦芳草生，静觉桐花落。奁镜网蟏蛸，庭柯巢鸟鹊。梦去不关愁，晓来心自恶。独坐只书空，微雨益萧索。
悼小婢素梅
作者：无垢
朝代：清

年只十龄馀，幽花色亦如。怜伊明慧甚，独遣理琴书。以疾性逾洁，时时拂卧床。犹然觅芳卉，斜插髻云旁。每识予悲叹，温言慰寂寥。深期共朝暮，何事彩云飘。
悼小婢素梅·其一
作者：无垢
朝代：清

年只十龄馀，幽花色亦如。怜伊明慧甚，独遣理琴书。
悼小婢素梅·其三
作者：无垢
朝代：清

每识予悲叹，温言慰寂寥。深期共朝暮，何事彩云飘。
悼小婢素梅·其二
作者：无垢
朝代：清

以疾性逾洁，时时拂卧床。犹然觅芳卉，斜插髻云旁。
扬州早雁
作者：无垢
朝代：清

才离塞北忽江东，岭岸萧疏树未红。数点云间谁系帛，一行天外自书空。安栖邗水犹乡土，远过迷楼感故宫。别有孤鸣沈别浦，高风欲借起泥中。
春闺
作者：无垢
朝代：清

院冷梅花玉剪流，晚风偏助落花愁。侍儿知我无情绪，不把珠帘上玉钩。
玩月
作者：无垢
朝代：清

秋气晚馀寒，清光万里宽。天风如可惜，吾意欲乘鸾。
秋柳
作者：无垢
朝代：清

弱不禁风素自怜，黄昏细雨断疏烟。楼头指冷谁吹笛，塞上身单欲寄绵。一任啼乌翻子夜，直须飞雪送穷年。攀枝信堕英雄泪，残照萧条灞水边。
雪后登山
作者：无垢
朝代：清

滕君似妒青山翠，万里峰峦铺玉碎。苍凉四望野云低，江天静与茅亭对。此时谁是景中人，王恭鹤氅难为绘。我爱江天积雪幽，朗吟《雪赋》寄中流。长江寂寞鱼龙没，坐向孤寒月影浮。
和李郡尊西湖春游
作者：时光烈
朝代：清
体裁：七言律诗

怅自湖烟空复春，徒将旧迹忆前人。三桥断浦斜阳冷，双柳枯槎暮雨频。环碧亭高翻白鸟，缬芳诗久漫红尘。晚风弦管难为梦，吊古惟凭酒一巡。
烟霞洞外苏龛联
作者：时庆莱
朝代：清
体裁：联

钱如真可通神，此座巍然，何不与烟霞终古；石也有时变相，长公仙矣，莫非是香火因缘。
新庄早行
作者：时式敷
朝代：清

村鸡唱店晓仍昏，草露沾鞋湿有痕。几点残星犹挂树，一弯斜月惭低村。驮铃稍出清溪曲，牧笛时吹乱石根。转过竹篱横小彴，老翁花里已开门。
登文昌阁二首
作者：时惟中
朝代：清

文光高楼斗垣低，一曲河声数转堤。得失寸心安遇合，升沉咫尺隔云泥。苍烟远树通燕赵，古驿斜阳近鲁齐。好藉瓣香皈帝座，来追往谏此丹梯。沧瀛远近掌中收，那羡元龙百尺楼。暮鼓晨钟归贝院，青霜紫电景名流。挂帆细雨春堤外，驻马垂杨古渡头。万里长风能破浪，几人投笔觅封侯。
登文昌阁二首·其一
作者：时惟中
朝代：清

文光高楼斗垣低，一曲河声数转堤。得失寸心安遇合，升沉咫尺隔云泥。苍烟远树通燕赵，古驿斜阳近鲁齐。好藉瓣香皈帝座，来追往谏此丹梯。
登文昌阁二首·其二
作者：时惟中
朝代：清

沧瀛远近掌中收，那羡元龙百尺楼。暮鼓晨钟归贝院，青霜紫电景名流。挂帆细雨春堤外，驻马垂杨古渡头。万里长风能破浪，几人投笔觅封侯。
瓶梅
作者：时达德
朝代：清
体裁：七言律诗

斗室凄清事不闻，胆瓶何处得幽芬。入门时见烟云客，据案频窥冰雪文。蝴蝶枕边身栩栩，麒麟炉上影纷纷。不须更踏芒鞋去，春色江南昨巳分。
下第后作
作者：时铭
朝代：清

七度金门策蹇驴，杏园消息竟何如。甘从东郭追商隐，不信《南华》是僻书。失意事多心转淡，逢时技拙计全疏。曲江此日潜行处，怕遇春来下泽车。
题明妃出塞卷子
作者：时铭
朝代：清

塞草茫茫塞雪紫，沙啄蛾眉寒瘃指。妾身辛苦事和亲，万里关山从此始。日落穹庐望汉宫。禾央宫月半朦胧。宫中自识君王面，偶隔君门一万重。小弦声吆大弦急，弦急弦吆如帛裂。琵琶抛却不成弹，匹似妾身长断绝。和亲辛苦惟妾身，汉家十载无边尘。回头翻觉君恩重，胜作《长门赋》里人。
题钱塘送别图
作者：时铭
朝代：清
体裁：古风

胥台怒挟鲸涛回，吴越中分天堑开。青山两岸障云锦，瑶空万里春风来。春风先到沙头柳，柳色鹅黄映春酒。美人欲去暂停桡，折柳赠行重握手。珊珊鸣佩行且迟，牵衣迭劝飞琼卮。今日不醉后未期，后夜相思空梦之。人生最是别离苦，黯然消魂恨难吐。平生语笑在斯须，遮莫当筵强歌舞。海门日落潮已平，篙师挂帆催去程。画江难写断肠意，听取《阳关三叠》声。
二十四日洞庭舟中
作者：旷敏本
朝代：清

洞庭三日棹，岁晚惜残晖。水落湖身瘦，沙平雁影微。酤帘排作幕，渔网市成帷。户庆小年节，偏予一叶飞。
喜晤江南云
作者：旷敏本
朝代：清

喜见故人面，浑疑梦里看。不须论得失，且共讯平安。往事棋残局，浮荣水旋澜。为君重感旧，双泪欲阑干。见我君应怪，真成漫浪游。寸心悬魏阙，孤棹问江头。冀北冲严雪，金阊话早秋。莫辞谭竟晷，此会颇难求。
喜晤江南云·其一
作者：旷敏本
朝代：清

喜见故人面，浑疑梦里看。不须论得失，且共讯平安。往事棋残局，浮荣水旋澜。为君重感旧，双泪欲阑干。
喜晤江南云·其二
作者：旷敏本
朝代：清

见我君应怪，真成漫浪游。寸心悬魏阙，孤棹问江头。冀北冲严雪，金阊话早秋。莫辞谭竟晷，此会颇难求。
寄怀六兄文之
作者：旷敏本
朝代：清

菰米满江皋，霜雁垂两翼。雁飞自成行，我独苦岑寂。君寓郴之南，我来湖以北。谫陋不自揣，使院理笔墨。？忽半载余，深悲驹过隙。剧思风雨夜，对床疑共析。男儿生世閒，欢聚信难得。高堂垂白亲，各各违颜色。晚舟泊沙渚，我心倍恻恻。安得湘中鲤，尺素达君侧。
寄怀六兄文之
作者：旷敏本
朝代：清
体裁：古风

菰米满江皋，霜雁垂两翼。雁飞自成行，我独苦岑寂。君寓郴之南，我来湖以北。谫陋不自揣，使院理笔墨。𣤛忽半载余，深悲驹过隙。剧思风雨夜，对床疑共析。男儿生世閒，欢聚信难得。高堂垂白亲，各各违颜色。晚舟泊沙渚，我心倍恻恻。安得湘中鲤，尺素达君侧。
观水
作者：旺都特那木济勒
朝代：清

傍岸携筇独步行，秋来一色碧澄清。无情水与人情似，随处翻波随处平。
风雨图
作者：旺都特那木济勒
朝代：清

雨气浓遮万岭巅，苍茫树拥远村边。渔翁只作寻常看，如此风波不系船。
三关
作者：旻宁
朝代：清

豹踞雕盘天设险，峰峦层叠据雄关。兴京门户兴王业，亲统貔貅数往还。
三月十二日晓发半壁店数里许闻前途有虎即追蹑之至南上落村虎跳入村院遣谙达明喜富英阿登墙发火器殪之诗以纪事
作者：旻宁
朝代：清

广陌何来虎，凌晨下远峦。跃身入村院，阖户落心肝。猛士双登壁，神枪叠掷丸。技精连命中，殪此未云难。
五贤咏·子产
作者：旻宁
朝代：清

郑侨相小国，数世赖以安。农功喻为政，终始实仔肩。忠勤务奖劝，泰侈常弃捐。天人辨远迩，一语破疑难。以善代不善，非子产孰贤。善哉舆人诵，德怨披心肝。坏垣更讽喻，辞命操其权。象齿畏焚身，寓书谋画殚。卒感范宣子，轻币苛求蠲。择能任以事，令问四邻宣。懦烈喻水火，要术猛济宽。仲尼为出涕，遗爱诚昭然。
五贤咏·子家羁
作者：旻宁
朝代：清

鲁昭政不明，童心一言定。强臣久擅权，谗人暗启衅。公族子家羁，忠正国之俊。明达审机谋，谠言罔见听。群小竞昏怓，懵然即笃信。日入慝将兴，终成一朝忿。野井求诸人，胡不早如晋。恶定而好亡，憸邪握其柄。宛转辱乾侯，双琥暂受命。平子何诈谖，言甘欲从政。已非貌而出，无劳频致讯。伤哉志不伸，忠良空饮恨。
五贤咏·晏子
作者：旻宁
朝代：清

忠信立国基，晏婴曾进谏。一言省繁刑，听采及谣谚。旧宅承先人，近市识屦贱。为政本诸仁，民情大可见。狐裘三十年，清风邦之彦。纳邑聆忠言，受赏辞邶殿。是时陈氏昌，厚施公量变。日夕市私恩，燠休遐迩遍。营丘已屯邅，齐景尚荒宴。赖有老成人，谠论抒无倦。禳除祇取诬，爽鸠亦奚羡。闻善不能从，无乃规为瑱。
五贤咏·管仲
作者：旻宁
朝代：清

齐桓正不谲，鲍叔荐士公。一言为知己，任用即听从。射钩置弗问，大度何冲冲。夷吾竭才力，五霸论称雄。亲昵不可弃，宴安患无穷。片言得其要，政治昭齐东。菁茅贡不至，成周祭不共。伐楚责大义，问罪宜兴戎。修礼受方物，强弱国皆同。五命推盟主，赞襄德化充。平戎承宠命，执礼何其恭。贤哉管氏子，世祀酬勋庸。
五贤咏·范武子
作者：旻宁
朝代：清

同罪故同奔，非慕先蔑义。宣子为国谋，诸浮集众议。蹑足隐端儿，要誓神其智。超哉绕朝鞭，洞悉真与伪。衮职竭赞襄，进谏存深意。生民仁者心，分谤寮友谊。王命一何尊，黻冕荣专赐。善人洵国宝，盗贼早远避。典礼在殽烝，讲求务明备。训子敬事君，请老成厥志。祝史无愧辞，家事先克治。竭情更无私，论古怀随季。
励志诗·主敬
作者：旻宁
朝代：清

圣学之原，基于方寸。敬乃德基，先民有训。相在尔室，曰明曰旦。翼翼小心，毋怠毋玩。衣冠必正，动作毋慢。操存省察，主一应万。造次于是，斋庄无远。集木临渊，是则是宪。
励志诗·勤学
作者：旻宁
朝代：清

饱食终日，宴安自居。迭迁寒暑，迅若隙驹。胡不志学，以立身躯。气志奋发，私欲涤除。精研五典，爱惜三余。优游涵泳，渐积工夫。寸阴是竞，勿惮勤劬。日就月将，斯圣之徒。
励志诗·存诚
作者：旻宁
朝代：清
体裁：四言诗

物与无妄，天地之心。不诚无物，奈何不钦。诚无不动，惟天棐忱。可孚豚鱼，可贯石金。戒惧慎独，毋𩾽影衾，钟鼓闻外，鹤和在阴。勿任智术，勿恃阻深。纯一不已，理包古今。
励志诗·改过
作者：旻宁
朝代：清

人谁无过，患不自知。知而弗改，是谓自欺。告我以过，是我良师。小人文过，以逞偏私。纵欲成性，贻害无涯。日月之食，于明何亏。从绳则正，增美释回。不远无悔，念兹在兹。
戊子六月初七日扬威将军大学士威勇公长龄至京亲缴印信御勤政殿行抱见礼诗志欣庆
作者：旻宁
朝代：清

乍欣元老功归日，已庆丹楼俘献年。握手开言欢复感，摅诚抱见礼尤虔。
昭陵石马歌恭依皇考元韵
作者：旻宁
朝代：清

巍巍荡荡皇猷昌，松山杏山山之阳。大小白羞照夜白，真龙种岂老骕骦。锋棱瘦骨帝控驭，马群一空谁留良。歼破明兵十三万，嘶风掣电云飞扬。漫分百里五十里，六日驰骤同超骧。洪承畴擒锦州取，天命攸归天应彰。骏尾萧梢意雄壮，想见血汗河桥傍。陵园列像俾曲肖，兰筋讵可归埋藏。英气如生屹然立，匠石虽斫神不伤。迄今作歌述伟绩，駷跃惊矫无相忘。乘此星精经百战，摇珂啮勒功开疆。欲去徐行还缓辔，追思祖烈弗敢邙。
梦侍
作者：旻宁
朝代：清

孤身苫次怆孤情，恍恍懵懵暗短檠。彷佛趋庭来塞苑，分明宴坐近前楹。初瞻不辨今同昔，欲语翻然恸又惊。哀莫哀于梦中侍，风传寒漏正三更。
癸未仲秋七日幸万寿山玉澜堂锡宴十五老臣赓歌图绘以彰盛事
作者：旻宁
朝代：清

天高气爽届白藏，西风飒飒八月凉。湖光山色秋正好，玉澜堂上芳筵张。跄跄济济欣际会，咸逾古稀咸康强。亲亲谊笃予之伯，为国屏藩辉天潢。屡膺庙略成伟绩，宣威重镇知鹰扬。昔赞纶扉承考泽，立朝正色端岩廊。丝纶佐朕弥恭谨，抒忠献替资劻勷。河防宣力内襄政，年开八秩寿而臧。封疆重寄廉兼干，平成奏绩庆河黄。岂独文章禁省冠，一德密勿惟几康。朝端大寿今居首，靖共匪懈承余庆。宣猷昔日知耿介，善善恶恶刻无遑。勤劳三省心益壮，不彫松柏岁方长。中外宣勤历年所，不偏不倚柔兼刚。伟哉藩王抒忱悃，三朝宿卫恩荣光。奋戈疆场知勇冠，精勤调习天闲骧。山右滇南昔受命，今日悬车优礼彰。久历戎行志敌忾，裹创血战歼欃枪。予今图绘有深意，意在才俊标朝纲。矧逢大耋欣罕觏，皤然在列钦先皇。先皇荩臣遗小子，弼成政治恩德洋。御园锡予歌纪盛，天寿平格福穰穰。
癸酉九月十五日于养心殿殿门外用鸟枪连毙逆匪二名十月十二日上命承恩公和世泰宣旨赐名威烈枪敬佩殊恩恭成长律
作者：旻宁
朝代：清

不数当时突火枪，熙朝武备制尤良。发机连毙逾垣盗，飞弹双歼能语狼。威烈嘉名恩肇锡，斗星妙用习毋忘。戢兵肄武俱家法，合以皋比珍重藏。
至圣庙古柏歌
作者：旻宁
朝代：清

夫子堂前柏树古，苍龙夭矫丹凤舞。我来展拜仲春时，灵根翠黛心摩抚。千年益寿异天封，四时嘉荫超新甫。乔柯偃覆春复秋，霜皮磊落风还雨。晻霭烟云衬鼎彝，逾历星霜侪石鼓，青青不改有神功，滋荣得所谢斤斧。分行屹屹树丰碑，景仰宣圣鸿文垂。万世师表祖题额，孝弟忠信人伦基。昔年释奠曾奉命，今则讲学礼攸宜。为人臣暨为人子，曲衷不遂空怆之。凛承大位日兢惕，一勤莅政心孜孜。羡尔栋梁之材堪予辅，坚贞秀拔起遐思。
寻梅漫兴
作者：昌仁
朝代：清

指月拈花总是禅，悟来原不落啼筌。有人问我西来意，花在枝头月在天。
闻钟
作者：昌仁
朝代：清

但听云外钟，不见云中寺。松下问樵人，遥指云深处。
寄鹤亭侄
作者：昌传钧
朝代：清

西风一夜桂林霜，入手天涯字数行。世变可怜身渐老，官閒差喜母能将。网罗文献何曾倦，谈笑公卿不讳狂。今日门材衰落尽，眼中惟汝白眉长。
焦公祠题壁
作者：昌立
朝代：清

人间原有少微星，高卧蜗庐户不扃。清梦觉来江月白，红尘隔断海天青。鼎留鹤院山尤重，碑夺龙宫字亦腥。试问烧丹井何处，春深我欲斸松苓。
宿万峰精舍
作者：明中
朝代：清

我身如孤云，去住在空谷，偶来万峰头，意倦便一宿。水凉山影沈，树暝人烟簇。夜静冷吟虫，秋声散丛竹。爱此风味清，得句一烧烛。
题画
作者：明中
朝代：清

黛色连修林，春晓破烟霭。时从湖上看，偶与幽意会。白云何娟娟，奇姿不可绘。遐思辋川人，展卷坐相对。观妙各有得，喧寂两无碍。聊以物外心，参之画三昧。
合江
作者：明修
朝代：清

合江山色好，耐可雨连绵。欲觅峨嵋路，须凭般若船。云峰呈晓景，仙树带秋烟。咫尺翘瞻处，将登第一天。
泊舟
作者：明修
朝代：清

渔火村镫两黯然，暮云空隙见长天。波平江面光微动，瑞霭轻摇不是烟。
示众
作者：明修
朝代：清

妄谈般若妄谈宗，误引群聋学我聋。夙契心源形实相，事随世理显虚空。人因有执机皆塞，物为无情道尽通。可是个中真的处，太阳西去水流东。
送亲礼师登戒
作者：明修
朝代：清

幻途无处不朝真，从此休言涉世尘。陟屺正堪慈月好，登堂又喜觉华新。三迁教子缘方得，六十耆英道正亲。此去报恩兼利众，坦然显现法王身。
登香岩一览楼
作者：明印
朝代：清

底处堪舒野士眸，松陵南寺倚层楼。檐虚遥挹金庭翠，树老平分笠泽秋。千里烟瓢从踯躅，十年萍迹漫淹留。若无友道谈空语，顽石何能更点头。
秋日过王冈龄山斋次韵赋答
作者：明印
朝代：清

良辰赴幽期，名园散清步。黄菊未辞秋，霜鸿正横曙。逍遥玩泉石，参差数药树。主人出卷轴，精力所凝注。六法韵俱流，五字神或助。把玩愧不如，爱极翻成妒。陟级已梯空，登兹江畔楼。取适那在高，聊足恣冥搜。虚檐仰晴穹，疏槛临平畴。西山送遥青，风前上帘钩。趣以淡为赏，情以忘转投。寒城送暝钟，一笑还淹留。
秋日过王冈龄山斋次韵赋答·其一
作者：明印
朝代：清

良辰赴幽期，名园散清步。黄菊未辞秋，霜鸿正横曙。逍遥玩泉石，参差数药树。主人出卷轴，精力所凝注。六法韵俱流，五字神或助。把玩愧不如，爱极翻成妒。
秋日过王冈龄山斋次韵赋答·其二
作者：明印
朝代：清

陟级已梯空，登兹江畔楼。取适那在高，聊足恣冥搜。虚檐仰晴穹，疏槛临平畴。西山送遥青，风前上帘钩。趣以淡为赏，情以忘转投。寒城送暝钟，一笑还淹留。
招戴遂堂偕隐沧洲
作者：明善
朝代：清

匏瓜何久系长安，晓起兴怀出处难。画角吟风传雁唳，霜林啸月动雅盘。燕台芳草谁逢骏，沧海清波可濯冠。心侣鱼樵云水兴，高轩肯过一追攀。
早行青县道中
作者：明善
朝代：清

茅店鸡声远，垂垂月尚弯。云开天色定，风静树声闲。薄霭浑疑雾，高林俨似山。长途何自急，明日即乡关。
喜晤董海南
作者：明德
朝代：清
体裁：五言律诗

岂必曾相识，新知即旧知。却宜明月夜，共读谪仙诗。话到三乘法，称予一字师。来朝别君去，再订菊花期。
孤山林典史墓
作者：明德
朝代：清
体裁：联

上下五百年，处士忠臣各千古；回环三十里，于祠岳庙共湖山。
病中怀常月上人
作者：明德
朝代：清

路隔城南烟树苍，满天风雪隐斜阳。年衰自叹匏长系，病久翻疑药不良。安得逢人忘我相，每因看月觉云忙。虎溪别后东林远，清梦时教到上方。
到天居偶作
作者：明愚
朝代：清

卷上疏帘便见天，用心多错悔从前。是山是水原如此，非我非渠总湛然。宿业销除尘不染，新机显露理俱全。光阴真叹如驹驶，一瞬匆匆六十年。
山居
作者：明愚
朝代：清

参到真空妄始删，此心犹未尽缘攀。潺湲涧底仍知水，层叠云中尚见山。世有万般趋热恼，我惟一味向清閒。两头坐断中何立，方契宗乘最上关。
九日登山
作者：明泰
朝代：清

归雁背寒飙，阳卉摧霜雪。辍策登高冈，张组酬嘉节。谁言酒一尊，可解肠千结。放眼足愁人，感时易伤别。风尘天地暗，故旧音书绝。乡关万里遥，斜日烟中灭。
仲春漫成绝句
作者：明泰
朝代：清

芳草依依没旧痕，望中新柳识山村。余寒任在东风里，燕子来时不闭门。
怀来遇雨
作者：明泰
朝代：清

飒飒来凉吹，浓阴去径迷。烟横高树断，雨压远村低。斜日明山外，归云过水西。遥知城市近，风定乍闻鸡。
秋日东郊晚步
作者：明泰
朝代：清

禾登野色宽，叶落孤村冷。山径牛羊下，柴门鸡犬静。时有暮归人，历历月中影。
秋村
作者：明泰
朝代：清

旅雁湖天足稻粱，薄寒终日据匡床。薜萝月小门深掩，蟋蟀声多夜乍长。到处田塍收稼穑，谁家砧杵捣衣裳。先生那有经秋计，只对黄花略举觞。
汤泉应制
作者：明珠
朝代：清

御天来凤辇，浴日启龙池。淑景黄图早，朝晖紫幄披。落花萦采仗，初柳拂珠旗。野回纡皇览，銮停拥地祇。翠岩深䆗窱，琼构郁参差。萝磴时留跸，松门不剪茨。方塘含皎镜，文甃净涟漪。却望陵园近，弥深弓剑思。山川开丽瞩，草木得华滋。豫悦千秋洽，阳和庶物宜。每勤长乐养，独奏广微诗。溜暖春频驻，波暄律罢吹。逾涯涵帝泽，曲逮被臣私。并命观温渚，相将陟涧湄。气凝浆五色，味绝露三危。凛节何由度，恩光实在斯。赤鳞游自异，锦雁饰奚为。瑞已徵灵液，祥应颂玉芝。远侔尧德俭，只法禹宫卑。孝理能驯鹿，仁风遂化鸱。抚躬多窃幸，好爵久相縻。喜共清泉挹，如从丹洞窥。濯磨欣有赐，调燮愧无奇。愿托潺湲水，年年奉圣慈。
九日
作者：明瑞
朝代：清

何处登高郭隗台，望中楼阁更崔嵬。晴郊霜隼迎风疾，渤海长鲸拨浪回。骚客兴随秋水远，故人书报菊花开。莫评燕赵千年事，陵谷累累实可哀。
澄江
作者：明瑞
朝代：清

对面金焦好放眸，春江重渡蹇谁留。一天风色归帆饱，万顷烟波画桨柔。龙虎气衰堪饮马，鲸鲵浪息敢吞舟。太平功业超千古，天险何尝是帝州。
秋夜
作者：明萱
朝代：清

忽见梧桐染淡黄，更闻鶗鴂叫秋霜。不因白发催明镜，且抱红心寄上方。就竹开窗通海月，当庭种桂散天香。閒来拥衲凭高坐，静听疏钟万虑忘。
落叶
作者：明萱
朝代：清

消瘦寒林意自凄，可怜零落任东西。妒风何苦相凌逼，眷恋枝头不忍离。霜染千秋色不同，纵然娇艳也成空。凭风分付东流去，耐等寒枝春不穷。
落叶·其一
作者：明萱
朝代：清

消瘦寒林意自凄，可怜零落任东西。妒风何苦相凌逼，眷恋枝头不忍离。
落叶·其二
作者：明萱
朝代：清

霜染千秋色不同，纵然娇艳也成空。凭风分付东流去，耐等寒枝春不穷。
题英石
作者：明萱
朝代：清

寂寞东山草更萋，孤峰独立绝恒蹊。年来不与人相见，风雨萧萧鸟自啼。
清明后一日诸友社集
作者：明际
朝代：清

一径寒烟锁，幽人曳杖寻。临流开白社，听雨坐香林。共惜残花落，独怜芳草深。故山归未得，虚负白云心。
戏作呈用拙道人
作者：明鼐
朝代：清

士龙笑疾未全瘥，搦管其如捧腹何。东浦出鱼西浦网，南山有鸟北山罗。能言久欲师鹦鹉，下气今将拜骆驼。谁劝吾兄买官去，隐君巧宦不争多。
述怀
作者：明鼐
朝代：清

去年食不足，远投皇甫店。白沙蒙青泥，数数骡车陷。大女警以啼，小女热而喘。我妇汗沾衣，暑炙桃花软。路旁田舍翁，佣人正磨面。意气何扬扬，视侬不欲见。念此摧肝肠，读书得贫贱。九月到安庆，十月抵安福。长江二千里，波涛相起伏。雷电风雨交，客如牛觳觫。长眠鱼腹中，思之已烂熟。谁贳不祥身，端然返乡族。朱提余一封，入门愧松竹。
述怀·其一
作者：明鼐
朝代：清

去年食不足，远投皇甫店。白沙蒙青泥，数数骡车陷。大女警以啼，小女热而喘。我妇汗沾衣，暑炙桃花软。路旁田舍翁，佣人正磨面。意气何扬扬，视侬不欲见。念此摧肝肠，读书得贫贱。
述怀·其二
作者：明鼐
朝代：清

九月到安庆，十月抵安福。长江二千里，波涛相起伏。雷电风雨交，客如牛觳觫。长眠鱼腹中，思之已烂熟。谁贳不祥身，端然返乡族。朱提余一封，入门愧松竹。
挽张之洞联
作者：易乃谦
朝代：清
体裁：联

公许我舍工业而习军，把剑纵横，午夜频挥知己泪；师若弟期忠荩以报国，强邻逼处，弥留犹上救时书。
华阴风雨
作者：易佩绅
朝代：清

二十年前匹马行，三峰向我最分明。而今隐约风云里，只听群仙笑语声。我有奇珍玉井莲，携来旧地证前缘。洗头盆水一弹指，散作甘霖洒大千。
华阴风雨·其一
作者：易佩绅
朝代：清

二十年前匹马行，三峰向我最分明。而今隐约风云里，只听群仙笑语声。
华阴风雨·其二
作者：易佩绅
朝代：清

我有奇珍玉井莲，携来旧地证前缘。洗头盆水一弹指，散作甘霖洒大千。
挽郭嵩焘联
作者：易佩绅
朝代：清
体裁：联

当年朝士无多，那堪重听贞元曲；他日史编不朽，岂但追踪博望槎。
池州江中望青阳九华山
作者：易佩绅
朝代：清

去年华岳停鞭处，饱看莲花第一峰。白下今来几萍梗，青阳又见九芙蓉。愁心江上云千叠，残梦天涯路万重。赖有名山作奇状，经过时为破尘容。
游平山堂
作者：易佩绅
朝代：清

曾履蚕丛若坦途，平山合作蜀冈呼。三千世界孰夷险，六一先生今有无。兵火频经陈迹在，江淮中立此堂孤。山僧好客期重至，万本荷花寿老夫。
贺张百熙60寿联
作者：易佩绅
朝代：清
体裁：联

奎宿东坡，长沙主寿；文昌北斗，张姓连天。
青神舟中望峨眉
作者：易佩绅
朝代：清

自从坠马艰脚力，密迩灵山阻登陟。青衣江上雨初晴，遥见云端苍翠积。舟人谓是峨眉峰，相距百里了可识。我目顿挟心神往，八十四盘以亲历。奇标独出五岳外，睥睨中原亘西极。上拄九重真宰座，中罗亿万神鬼宅。蚕丛能自立区宇，精爽先造此岩壁。江湍如驽舟如箭，俄顷南下几曲折。忽失遥峰不可寻，但见平峦障空碧。由来贤杰在高远，反为卑近宵小隔。我初感之三叹息，继思显晦理亦得。至人可望不可亵，有余不尽终莫逆。君看天际片云飞，悠悠舒卷谁能测。
挽张百熙联
作者：易克皋
朝代：清
体裁：联

当廿世纪风潮猛烈，而以新教育作斯民，有志未偿，我公遗憾千古；集两半球文明宪法，而以旧道德维邦本，遗言具在，苍生悲悼齐声。
坡亭八景 其一 西山爽气
作者：易奇际
朝代：清
体裁：五言律诗

共钓淩波去，西山欲拄颐。选山擎蕊榜，招隐忆芝眉。山气佳仍淡，晴岚出愈奇。凭虚堪独赏，点抹未成诗。
坡亭八景 其三 钓石眠云
作者：易奇际
朝代：清
体裁：五言律诗

临江一片石，智者不能谋。着膝堪垂钓，横肱亦枕流。云来添夏席，酒醒拥秋裘。为甚梦相引，前江风打头。
坡亭八景 其二 澄江静练
作者：易奇际
朝代：清
体裁：五言律诗

十年怀李谢，好句落人寰。练影空摇曳，江声故复还。倩谁添小艇，醉我入名山。意不在乎酒，在乎山水间。
坡亭八景·西山爽气
作者：易奇际
朝代：清

共钓淩波去，西山欲拄颐。选山擎蕊榜，招隐忆芝眉。山气佳仍淡，晴岚出愈奇。凭虚堪独赏，点抹未成诗。十年怀李谢，好句落人寰。练影空摇曳，江声故复还。倩谁添小艇，醉我入名山。意不在乎酒，在乎山水间。临江一片石，智者不能谋。着膝堪垂钓，横肱亦枕流。云来添夏席，酒醒拥秋裘。为甚梦相引，前江风打头。
感述
作者：易奇际
朝代：清
体裁：七言律诗

少年未解百忧并，十载青缃浪得名。礼及趋庭曾有教，诗当陟圮总无声。原鸰并断馀双鹄，柳絮飞残尚一莺。欲把新裁写幽恨，不堪痛定理平生。
雁岭晴岚
作者：易奇际
朝代：清
体裁：五言律诗

一雁横空立，羽毛看欲飞。自怜宵汉近，不羡稻粱肥。双翮淩云气，浑身着綵衣。何须化道士，始识丁令威。
挽张之洞联
作者：易奉乾
朝代：清
体裁：联

岁月媲尼山，回忆曳杖高歌，凤鸟愈遥，河图愈古；流风绍湘水，争传易名特典，经天曰文，辟地曰襄。
挽张之洞联
作者：易奉乾
朝代：清
体裁：联

政术行六分，学术行五分，只两言自道生平，功在斯民四百兆；诞年以丁酉，殁年以己酉，刚八月并垂纪念，寿齐先圣七十三。
挽左宗棠联
作者：易孔昭
朝代：清
体裁：联

上下二千年间，任重道远，死而后已，武乡侯运际偏安，公定全局；中兴三数老耳，后乐先忧，其谁与归，曾文正行或殊辙，趋则同仁。
挽曾国荃联
作者：易孔昭
朝代：清
体裁：联

绛帐春风入上林，叹大臣以人事君之心，剡章尚在；白门秋雨谭时局，问夫子用夏变夷之举，苦意谁知。
登潇湘烟雨楼
作者：易宏
朝代：清

潇湘合浦在零陵，千里奔流注洞庭。三户人烟迷野黑，九疑山色渡江青。云行岭上空朝暮，瑟鼓波中自窅冥。故国愁心遥有寄，好随明月照柴扃。
登黄鹤楼
作者：易宏
朝代：清

《梅花》声散笛悠悠，笛歇花残独上楼。天远树连云梦晓，月明人隔洞庭秋。千年事业英雄泪，万里烟波旅客愁。我识蓬莱今有路，好随黄鹤御风游。
舟泊芜湖月夜闻江上吟云野月吊魂夜夜愁霜轮寂静远天秋谁怜独照孤臣泪洒向寒涛万里流吟罢悄然无人盖鬼作也感赋一绝以吊之
作者：易宏
朝代：清

南朝事业已全非，战罢当年染血衣。千古不消亡国恨，江涛长挟旅魂飞。
军山晚望
作者：易宗涒
朝代：清

拾级穷山顶，登临俯大荒。江流日浩荡，烟树晚微茫。栖鸟投深霭，归舟争夕阳。振衣还一啸，余韵落高冈。
慎邸赐诗送行恭和留别
作者：易宗涒
朝代：清

王载王门久曳裾，草茅笔札愧相如。击铜东阁朝分韵，剪烛西堂夜校书。俭腹每虚前席问，菲材多负筑台居。濒行尚订春初约，多恐疏慵赋遂初。
紫荆道中
作者：易宗瀛
朝代：清

四围山色里，径踏乱流分。藜杖閒黄叟，松声冷绿云。高烟双鸟没，落日一人耕。解悟林泉意，幽光肃听闻。
紫荆道中
作者：易宗瀛
朝代：清
体裁：五言律诗

四围山色里，径踏乱流分。藜杖閒黄叟，松声冷绿云。高烟双鸟没，落日一人耘。解悟林泉意，幽光肃听闻。
舟过铜官渚
作者：易宗瀛
朝代：清

老杜题诗处，今来一棹过。晓山红不定，秋水澹初波。浪迹愁鸥鹭，高吟记薜萝。布帆风正便，回首白云多。
库车四首
作者：易寿崧
朝代：清

由来此地号龟兹，大汉曾驱十万师。远戍不闻前日鼓，披荆重觅古时碑。垂柳夹道斜遮户，野水无声曲抱池。已见车书遵异俗，笑人犹作虎头痴。旧乐争传斋篥声，翻来新曲太凄清。殊方尽可尊官长，蛮性终难识舅甥。安得纲常归雅化，谁将礼义及时明。我来又起流年感，渐觉霜华两鬓生。山头炎日化冰坚，塞外风光四月天。半角荒畦锄吉贝，一渠活水种麻烟。乘槎有路凌霄汉，分野无星识度躔。我欲销愁谋一醉，行囊只有数红钱。戍楼几处挂斜阳，萧飒风生夏月凉。数点牛羊归欲暮，两三户口即成庄。远山忽起边云黑，中夜愁看塞月黄。倦客犹然兴不浅，残书细读倚胡床。
库车四首·其一
作者：易寿崧
朝代：清

由来此地号龟兹，大汉曾驱十万师。远戍不闻前日鼓，披荆重觅古时碑。垂柳夹道斜遮户，野水无声曲抱池。已见车书遵异俗，笑人犹作虎头痴。
库车四首·其三
作者：易寿崧
朝代：清

山头炎日化冰坚，塞外风光四月天。半角荒畦锄吉贝，一渠活水种麻烟。乘槎有路凌霄汉，分野无星识度躔。我欲销愁谋一醉，行囊只有数红钱。
库车四首·其二
作者：易寿崧
朝代：清

旧乐争传斋篥声，翻来新曲太凄清。殊方尽可尊官长，蛮性终难识舅甥。安得纲常归雅化，谁将礼义及时明。我来又起流年感，渐觉霜华两鬓生。
库车四首·其四
作者：易寿崧
朝代：清

戍楼几处挂斜阳，萧飒风生夏月凉。数点牛羊归欲暮，两三户口即成庄。远山忽起边云黑，中夜愁看塞月黄。倦客犹然兴不浅，残书细读倚胡床。
辟展
作者：易寿崧
朝代：清

云翻鸦阵黑，峰映落霞红。征马嘶残月，行人怯晓风。荒沙迷远近，村树列西东。千古楼兰道，曾劳汉使通。
挽郭嵩焘联
作者：易寿康
朝代：清
体裁：联

与圣朝数十载，建中外奇勋，思厥位维艰，退老不妨为谢傅；怀广厦千万间，庇天下寒士，问受恩未报，至今何以哭林宗。
渡开都河
作者：易寿松
朝代：清

高城绿柳接清波，破晓停车唤渡河。牧野帐分平野阔，沙痕岸剩隔年多。此生东去乘槎近，稳坐中流击楫歌。西域兵看银汉洗，海门戍鼓又鸣鼍。
挽郭嵩焘联
作者：易寿祺
朝代：清
体裁：联

两世荷栽培，自怜小子无成，只今空下孤寒泪；九原犹缱绻，料得阿耶趋侍，依旧容分盻睐光。
挽郭嵩焘联
作者：易巍乔
朝代：清
体裁：联

身在山林，心存廊庙，七十年仕隐行藏，缱绻不忘君国事；谊笃邢侯，情同犹子，卌余载饮食教诲，感恩痛失老元臣。
挽郭嵩焘联
作者：易干鼎
朝代：清
体裁：联

恩勤孤月旦之褒，迹阻东游，荐士昌黎虚简牍；品诣迈时贤而上，仁如春暖，感人文正共精诚。
挽张百熙联
作者：易廷元
朝代：清
体裁：联

教育定方针，立法盛传森有礼；儒臣著伟业，易名无愧阮仪徵。
挽曾国荃联
作者：易德容
朝代：清
体裁：联

惟太傅宏江左风流，怅别墅人归，围棋局罢；与长公擅天下才望，想三台列象，八座同尊。
挽张百熙联
作者：易德焕
朝代：清
体裁：联

政学赖开通，方将扶植群材，重新景运；宫廷失倚任，岂仅孤寒万辈，同哭恩私。
挽曾国荃联
作者：易德馨
朝代：清
体裁：联

提一旅师，扫荡东南，武达文通，国史允称名将相；奉九重诏，经营祭葬，兄先弟后，邦人长想古衣冠。
黄鹤楼
作者：易最
朝代：清
体裁：五言律诗

总角初登眺，于今四十秋。江声仍远渚，月影尚危楼。老病荒年剧，蹉跎壮志休。长安何处是？明发一扁舟。
挽郭嵩焘联
作者：易润芝
朝代：清
体裁：联

与先君缔文字交，忧乐相关，五十年来如一日；以大臣定安攘策，毁誉奚恤，万千言上矢孤忠。
挽郭嵩焘联
作者：易烈章
朝代：清
体裁：联

德威服西洋各国而遥，即此获讥谗，屈大夫来又孤立；议论惊南宋诸儒以上，不仅工文字，王船山后是先生。
挽左宗棠联
作者：易玉林
朝代：清
体裁：联

追随鞭蹬廿余年，方欣瀛海生还，攘夷未辱元戎令；隔别音容两三月，何意台星乍陨，报恩难尽健儿心。
挽郭嵩焘联
作者：易甲麟
朝代：清
体裁：联

赐食久推恩，更怜澧浪潭波，糊口江湖同苇雁；登堂方待命，恰值山颓木坏，伤心天地寄沙鸥。
挽曾国荃联
作者：易经泗
朝代：清
体裁：联

十载血征，卅年腹寄，惟先达一贯得宗，乃阅世而杰士齐生，底平粤寇，遗烈留与后来，思当弟昆勤劳，辉映三吴，锡侯伯，拜两太傅，有配享，有殉身，全节全忠，易地勋名驾韩范；四朝优选，七秩元臣，是中兴三湘毓秀，特同气之英豪并见，夹辅华夷，景运迭随王者，起看祖孙词翰，渊源一室，合叔侄，挺五完人，或赈饥，或泽骨，立德立功，匡时事业傍伊周。
挽郭嵩焘联
作者：易翰鼎
朝代：清
体裁：联

十二年亲炙龙门，仰见老成谋国，不间江湖，当几每示周行，草疏付寅僚，洒尽满腔热血，哀琉球则请申公法，策伊犁则乞缓寻盟，恸马江则恳定全模以纾兵祸，即内地郑州河决，支流宜浚泄，仍吁同舟共济，联络东南，梦寐总朝天，一缕孤忠谁实鉴；五百日暌违马帐，岂图永诀竟成，遽悲山木，爱物无遗纤善，樗材资造就，感深宏奖风流，恤生徒则辱许名师，极故旧则雅推义友，论海国则谬称管见可备刍言，迄两湖文会躬逢，公病已弥留，犹劳荐士陈言，裁成葑菲，天涯哭知己，千秋厚望我何堪。
挽曾国荃联
作者：易至忠
朝代：清
体裁：联

夹袋萃英才，感当年谬列剡章，朝野衣冠同一哭；酬庸颁盛典，叹此后馨升鬯卣，河山带砺并千秋。
挽彭玉麟联
作者：易致中
朝代：清
体裁：联

一笑比河清，朝有谏草，家无私书，铁石著芳声，论古雅符包孝肃；三台惊彩陨，月黯湖桥，风凄焦岭，梅花留墨迹，令人长忆韩蕲王。
挽曾纪泽联
作者：易致中
朝代：清
体裁：联

公本天下异人，严词折虏，厉色张威，持节八九年间，无限苦衷维大局；我怀湘中名胄，爵袭武侯，勋高属国，吞声二三父老，可胜流涕托遗徽。
挽左宗棠联
作者：易良翰
朝代：清
体裁：联

由将入相，由伯封侯，回溯彝训垂庭，已裕一身兼伊吕；穷不失义，达不离道，自兹名臣立传，尤钦千古有文章。
哭二弟信臣华臣
作者：易蘩
朝代：清

吾家近事不堪闻，雁序伤心两失群。白发孤镫悲寸草，青枫落日哭双坟。萱花冷淡怜亲老，菽水艰辛赖子勤。识破彭殇同一例，拭乾泪眼看龙文。
山居遣兴
作者：易蘩
朝代：清

嚣境何如静境栖，长吟人坐小窗西。地偏时有閒车马，客至犹能具黍鸡。四面松疏蟾送影，半沟水浅燕衔泥。谁知领取幽居趣，合计诗坛细品题。
岢岚州署
作者：易蘩
朝代：清

山为屏嶂石为台，活水都从云际来。万壑松涛清夏雨，一帘岚气暗春雷。寒鸦古树围官舍，澹月中庭老鹤胎。车马不喧城郭静，天教吏降占蓬莱。
梦中得四绝句醒后祇记其一
作者：易蘩
朝代：清

庭花倚月落无声，澹澹秋云夜气清。一点诗心无管束，随风化作万松鸣。
次夫子罢归原韵
作者：易蘩
朝代：清

大好怡情地，天然小隐居。山围陶令宅，树拥子云庐。薄醉孙扶杖，论交友寄书。归来梅鹤吏，相守复何如。
冰井寺漫泉亭联
作者：易衡樵
朝代：清
体裁：联

悟到色空，冰仍是水；坐无尘俗，佛何必仙。
挽郭嵩焘联
作者：易达恩
朝代：清
体裁：联

使节壮瀛寰，功名事业文章，天语褒题垂不朽；令终尊寿考，回首渭阳遗训，我怀高谊惨先秋。
挽彭玉麟联
作者：易金浦
朝代：清
体裁：联

宫保作陆地神仙，八十年效陶媲朱，世家清白，忽鹤驾西去，凡属知心皆有恸，前无千古，后无千古；后学原风尘过客，数百里钦韩慕蔺，情愈渴饥，正马首东来，欲求觌面竟无缘，歌以万言，哭以万言。
名山纪游
作者：昭吉
朝代：清

杖锡清凉道，五峰净如沐。飞翠入青霄，云霞起平陆。地菜产灵岩，天花满空谷。伊彼长松子，纷纷落山曲。
过建隆寺访友
作者：显应
朝代：清

鹿苑凋残久，登临法界宽。孤云穿竹细，宿鸟出林寒。井废泉何在，花深露未乾。断碑横蔓草，剥落有谁看。
中秋坐月
作者：显朗
朝代：清

月月有明月，中秋分外奇。人閒金气满，天上玉轮移。寒色迟歌笑，清光恼别离。望中丹桂影，隐见尔谁欺。
黄叶
作者：显清
朝代：清

连宵旅馆听秋风，起卷疏帘眼界空。一径淡烟山寺外，数峰苍霭夕阳中。始知世态随时变，看到秋林岂昔同。若过圣湖新景地，何须重问梵王宫。
山房同端白迟兰公不至
作者：显谟
朝代：清

林下掩荆扉，白日忽已暝。松风阴壑生，淅沥寒秋听。相对淡忘言，诗成禅侣定。期子不我来，寂寂孤云径。
柬陆长卿
作者：显谟
朝代：清

为别亦何易，山山尽是秋。曾期过一夜，不见到孤舟。风劲叶离树，月寒人在楼。所思湖水阔，清梦得同游。
寄紫凝
作者：显鹏
朝代：清

参差亭榭岁华新，湖上幽居傍水滨。词赋终能为弃物，桑麻自可作閒人。林光不断飘残雪，草色无穷望好春。婚嫁少完儿女事，早来东郭结比邻。
题曹将军水庙
作者：显鹏
朝代：清

断碣依江口，荒祠落照平。人烟双径出，古木一桥横。水国蛟龙气，灵台鸟雀声。千秋功业在，庙貌独峥嵘。
乌什城远眺
作者：晋昌
朝代：清

百战经营漫负隅，尉头几换古名区。泉开杨柳枝头水，城抱骊龙颔下珠。绝国牛羊今受敌，降王鸡犬昔全屠。叮咛旌节花开处，长使春辉入画图。
松棚和韵
作者：晋昌
朝代：清

谡谡松涛聒耳鸣，绿窗人静韵尤清。摩云有色青千丈，扫月无声翠一棚。凉影半疏还半密，柔枝宜雨更宜晴。岁寒不改菁葱质，梅竹相将作晚盟。
挽徐本麟联
作者：晏仲鼎
朝代：清
体裁：联

公是虞秘书行厨，三十年掌故蒐罗，人谱传家，治谱传世；谁为吴季子挂剑，二千石头衔管领，政界无母，学界无师。
挽张之洞联
作者：晏才猷
朝代：清
体裁：联

劝学一篇，如读道德经五千语；清风两袖，仅遗武乡侯八百桑。
冬至和同年冯桐村
作者：晏斯盛
朝代：清

三载蓟门逢小至，冬深岁事又催人。火烧榾柮消寒序，酒满壶觞劝老亲。北陆星辰回左辅，南郊扈从肃中宸。儒生幸际升平日，淡味希声共讨论。
法云寺观元照禅师藏怀素藏真律公帖题其后
作者：晏贻琮
朝代：清

粥香长者善调香，优昙华钵金轮王。庄严妙相三十二，夜放顶上真毫光。我师头陀现本色，须弥照耀东南方。天晴无风日开霁，蠹书一一珊瑚装。中有藏真律公帖，目未及睹眉先扬。想当解衣气磅礴，笔力可挽千石强。真龙矢矫自空下，飞腾入腕何茫茫。须臾百纸立扫尽，墨痕一缕中藏芒。王氏之间伯仲耳，神妙不数崔与张。弇州论书以年断，强作解事欺聋盲。师归兜率已千载，字向纸上犹轩昂。护持幸仗佛力大，恒沙算数知无量。千文一卷绝可惜，面目虽是神先亡。流传要亦自有数，书妙所贵刻手良。从来得师笔外意，宋人独许涪翁黄。天门荡荡不可至，日暮怅望疲津梁。低徊掩卷复三叹，跋尾为君歌此章。
游宝藏寺
作者：晏贻琮
朝代：清

峥嵘楼阁俯层峦，才入闲庭眼觉宽。几日东风犹料峭，一年春事已阑珊。云移塔影当窗见，松撼涛声作雨寒。多谢老僧分芋意，此生无梦到金銮。
秋怀
作者：晏贻琮
朝代：清

愁人如寒鸡，独起夜方半。吟虫入我闱，似感时节换。我本山中人，何为在羁绊。野鸥谢洲渚，低头就刍拳。伛偻揖向人，何异冰与炭。迩来益疏懒，十日九废盥。雄剑半已摧，愁冰苦难泮。新丝蚕自裹，故纸绳徒钻。久留笑浮梗，屡试见磨锻。应念马少游，逍遥骑款段。忆昔离家初，招摇正东向。蹉跎遂及兹，五见络纬唱。别时送我人，近闻半凋丧。想见故山中，累累郁相望。而我在风尘，焉得长少壮。感此泪如雨，中宵发凄怆。夜阑新露重，凉月渐东上。虽蹉岁华晚，稍觉天宇旷。会当理归榜，安能事依傍。浊醪幸可饮，到口君莫放。
秋怀·其一
作者：晏贻琮
朝代：清

愁人如寒鸡，独起夜方半。吟虫入我闱，似感时节换。我本山中人，何为在羁绊。野鸥谢洲渚，低头就刍拳。伛偻揖向人，何异冰与炭。迩来益疏懒，十日九废盥。雄剑半已摧，愁冰苦难泮。新丝蚕自裹，故纸绳徒钻。久留笑浮梗，屡试见磨锻。应念马少游，逍遥骑款段。
秋怀·其二
作者：晏贻琮
朝代：清

忆昔离家初，招摇正东向。蹉跎遂及兹，五见络纬唱。别时送我人，近闻半凋丧。想见故山中，累累郁相望。而我在风尘，焉得长少壮。感此泪如雨，中宵发凄怆。夜阑新露重，凉月渐东上。虽蹉岁华晚，稍觉天宇旷。会当理归榜，安能事依傍。浊醪幸可饮，到口君莫放。
铁佛寺
作者：晏贻琮
朝代：清

迢迢北城外，中有欢喜园。梵诵寂无响，松风寒到门。山僧扫磐石，野客开清尊。归去碧云合，苍苍烟树昏。
陶琴垞明府索观近诗夸之过当他日有寄
作者：晏贻琮
朝代：清

我生好吟哦，无病常自灸。焉知入膏肓，有药不可救。敝帚聊自享，酱瓿岂堪覆。昨者从南来，三见春月彀。萧然绝车骑，疏帘挂清昼。徒闻群蛙聒，未睹蛟龙吼。凌晨闻叩门，晏子方南首。披衣不及带，倒屣出迎瘤。入门气轩昂，高谈走飞溜。眉间一道青，照见西山秀。索我袖中诗，一见辄心售。宿瘤众所丑，瘦骨公独购。未曾施鞭箠，遽先饰文绣。中原盛旗鼓，先生为领袖。要当扫淫哇，未可饰凡陋。嗟余何所成，闻此但颜厚。肩墙烦屡窥，朽木何足镂。乞公《韶濩》音，洗我筝笛奏。
南峰石门
作者：晓青
朝代：清

寒翠撑空劈一门，细藤丛竹互生根。虚亭吐纳云霞气，古篆销磨风雨痕。照影野堂垂废井，无情芳草上孤坟。于今谁复怜神骏，惭愧支公迹尚存。
古店晓发留赠主人
作者：晓青
朝代：清

晓行残月在，杨柳数家村。远客怀乡邑，孤舟漾梦魂。曰归仍泛梗，所适定谁门。不厌频来过，知君雅道存。
宿东山
作者：晓青
朝代：清

东山何幽深，草木抱奇秀。古柏动蛟螭，奔湍两崖吼。敛履入茅丛，石崄步难骤。盘曲上青空，冷风满怀袖。柴门望中开，篱疏犬忽逗。斯须逢一僧，貌古鹤怜瘦。蓬檐就地形，刳竹通泉溜。落英走庭隅，池沫鱼吹绉。磁盂饮菰糜，齿向冰潭漱。客欢主益恭，无乃过予厚。主曰岂其然，予心如在疚。苟不恚粗疏，庶可寡其谬。玄言互酬咨，妙理绝肤受。中夜溪鸟飞，天空月当牖。
山舫吟
作者：晓青
朝代：清

狭路忽相逢，欲让如何得。彼此各争先，必至同倾侧。于中有一人，退步行几尺。不惟他跃然，己亦成让德。苟能持此心，远足行蛮貊。是以读书人，理胜则明白。愚贱好用专，悻悻不能释。格斗起微嫌，诤论级胶执。天下互纷纭，周道何曾直。翻思古之人，感慨今之日。
山行即事
作者：晓青
朝代：清

意欲穷幽趣，聊为野外行。远烟难辨树，斜日易催耕。倚杖观泉脉，穿林得鸟声。断堤回首处，一带暮山横。
庚申元旦
作者：晓青
朝代：清

又是从头起，无端笑一新。盛衰何预汝，冷暖亦随人。有面将迎壁，忘言莫问津。祇宜梅与石，同伴寂寥身。
拟孟东野
作者：晓青
朝代：清

露寒月色苦，夜静秋声急。客子隐不眠，中心万端集。饥乌亦知啼，枯鱼亦知泣。今古无真情，黄金铸颜色。
拟寒山子一首寄姚芬若
作者：晓青
朝代：清

别君未月馀，情思一何渺。两夕频梦君，宛在松门道。花雨昼濛濛，深绿莺啼小。于时见君来，坐石漫倾倒。赠我以加餐，劝我归必早。予即前致辞，为言山水好。感君促归期，常恐及秋老。有身难奋飞，却羡空中鸟。遗书慰高堂，镫前复草草。枕落忽惊翻，千峰月初晓。
狼山观海
作者：晓青
朝代：清

一片濛濛太古色，翠凤青鸾开羽翼。扪萝蹑屐步步奇，天地文章入胸臆。松桧森凉鸟道悬，凌空素手挥云烟。僧伽塔中悄无语，缥缈风铃时一喧。楼台炜煌逼天阙，近海犹疑蜃气结。洄混灏溃穷秘区，此中洲岛难分别。天水微茫古至今，飓风涛滚当昼阴。却瞻向望两失据，骇慄胆魄神骎骎。蓬莱仙山渺何许，我欲从之学轻举。长揖尘氛谢世人，眼前龌龊将辞汝。
舟中晓起望洞庭山翠
作者：晓青
朝代：清

月出五更初解缆，起看苍翠满船头。漫嗟白发随年长，更觉青山似客浮。橘柚有香清接路，烟霞无迹冷涵秋。近来我亦思归隐，欲访毛公结伴游。
舟泊汉阳凭栏眺望问鹦鹉洲所在乡人云久已不可问矣愁对烟波漫成近体
作者：晓青
朝代：清

芳草仍留鹦鹉名，千秋遗恨实难平。江摇隔岸红镫影，舟集通宵白浪声。冷暖自知孤客意，阴晴叵测上天情。无聊咄咄书空坐，怪事浮云污太清。
过尹山访王咸中
作者：晓青
朝代：清

咫尺东皋在，怀人正夕阳。微茫山色远，咿哑橹声长。短鬓惭鸥白，圆沙聚鸭黄。年来漂泊惯，客路似家乡。
过水绘园留赠冒辟疆
作者：晓青
朝代：清

澹荡园林水绘成，天光溪影弄新晴。主人领得春风意，小艓沿花趁晓莺。出水芙蕖映绿波，清凉台榭晚香多。胸中自信无烦热，门外何妨有雀罗。平居至性爱孤骞，几拟为文吊屈原。欲采芙蓉秋水阔，搴裳仿佛到湘沅。何须别置小山幽，身世俱成不系舟。花似美人怜月色，引人清梦到罗浮。
过水绘园留赠冒辟疆·其一
作者：晓青
朝代：清

澹荡园林水绘成，天光溪影弄新晴。主人领得春风意，小艓沿花趁晓莺。
过水绘园留赠冒辟疆·其三
作者：晓青
朝代：清

平居至性爱孤骞，几拟为文吊屈原。欲采芙蓉秋水阔，搴裳仿佛到湘沅。
过水绘园留赠冒辟疆·其二
作者：晓青
朝代：清

出水芙蕖映绿波，清凉台榭晚香多。胸中自信无烦热，门外何妨有雀罗。
过水绘园留赠冒辟疆·其四
作者：晓青
朝代：清

何须别置小山幽，身世俱成不系舟。花似美人怜月色，引人清梦到罗浮。
过落木山人荒冢有感
作者：晓青
朝代：清

芒鞋湿寒翠，拄杖下层巅。所至亦随意，相逢皆暮年。冢存三尺土，松作万家烟。道殣仍相望，踟蹰欲问天。
送陆企苏入都
作者：晓青
朝代：清

雄谈满座尽倾听，独拔词锋近发硎。漫请丸泥实函谷，争看联璧重华亭。几丛烟树天边绿，一簇云山雨后青。此去层霄宜自奋，直教鹏翼化南溟。
雨后漫兴
作者：晓青
朝代：清

云山一段画，秋雨来夺之。模糊米家村，墨汁方淋漓。老颠瞥然见，狂叫叹绝奇。使我有意为，必不得如斯。跃然攫之入怀袖，黄金白璧不肯售。造化小儿真幻师，换人双眼当晴昼。
过东寺晤天逸兄，别来已二十六年，白头相对慨然有作
作者：晓音
朝代：清

吴天楚地两茫茫，尺素难凭雁寄将。隔绝五千馀道路，俄经二十六星霜。只疑相对还成梦，敢定重逢在此方。顾我青年悲失恃，羡君白发奉高堂。
赠人
作者：普震
朝代：清

白屋深居兴自豪，竟无书札致山涛。花边丝竹留词伯，天下文章重布袍。南国才名应不愧，东吴门第向来高。幽怀已是凌秋月，况有馀光上彩毫。
史梦兰继室田太夫人九十大寿
作者：景佩珂
朝代：清
体裁：联

春酒柏筵，兴歌富寿；斑衣莱彩，载颂期颐。
徽州试院堂联
作者：景其浚
朝代：清
体裁：联

桃李在公门，地近三十六峰，多士悉钟黄海秀；宫墙侔阙里，薪传七百余岁，几人能读紫阳书。
中秋前一夜作
作者：景安
朝代：清

梧桐移月影移扉，银汉迢迢夜漏稀。古驿三更人未卧，碧天一字雁初归。病躯不为闲愁瘦，诗橐偏因秋色肥。白发萧萧过半世，恍如蝶梦恋花飞。
寿阳道中
作者：景安
朝代：清

山程逐日入清幽，涧水潺潺漱石流。欲问关情何处是，半林红叶写深秋。
沛翁以樽酒见惠赋谢
作者：景安
朝代：清

西风吹鬓冷，凉月入怀虚。树杪秋声寄，篱边菊影疏。饮缘无酒戒，病岂仗医除。开瓮欣何以，陶然醉有余。
威呼
作者：景廉
朝代：清

居然刳木可为舟，小艇浑如一叶浮。行到中流回首望，四围波浪拍轻鸥。
把杂尔
作者：景廉
朝代：清

珍奇罗列耀双眸，把杂喧阗夕未收。西域贾胡多嗜利，倾抛乡国觅蝇头。
穹庐
作者：景廉
朝代：清

旃帷环绕木高撑，行馆真能着手成。短榻孤檠眠未稳，终宵卧听马蹄声。
贻内
作者：景日昣
朝代：清

雨过山城晓，园花次第开。遥知明月夜，犹自倚妆台。客鲤催乡梦，新衣照旧裁。高堂如献寿，为我著斑莱。
途中夏旱
作者：景日昣
朝代：清

马倦嘶长道，摇鞭入紫霞。远天疏断树，落日尽荒沙。野鸟翻林影，村童掘草芽。何当风雨至，旅夜说农家。
挽张之洞联
作者：景润
朝代：清
体裁：联

忧国如家，是湘乡合肥一流人物；爱才若命，乃笥河芸台百载渊源。
挽彭玉麟联
作者：景澄清
朝代：清
体裁：联

衡岳霜凋，天下英雄同洒泪；江湖星陨，中原名将更何人。
挽曾国荃联
作者：景澄清
朝代：清
体裁：联

龙蟠虎踞古金汤，看指挥挽六代云山，勋业远追曹武惠；岳降嵩生名将相，羡伯仲作两江柱石，哀荣直媲郭汾阳。
过澎湖屿
作者：景考祥
朝代：清

渺矣澎湖屿，海中天一涯。岛开环四面，民聚约千家。风剥山无树，潮侵石有花。捕鱼生计足，不解植桑麻。
吊彭娥
作者：智圆
朝代：清

匹妇得成名，寒门志甚贞。乳雏怜燕羽，逐妇恶鸠声。智以穷愁短，身因激烈轻。寸肤如可鬻，泾渭不分明。
孙贞媛诗
作者：智圆
朝代：清

月皎皎，风潇潇，贞魂跨鹤翔云霄。雾鬓烟鬟人不识，一炷栴檀默与招。旃檀香远飘如篆，环佩初过廿四桥。桥头有客迎仙驭，相对箕坛夜泬寥。灵符辄感蕙云女，不比人间花木妖。蕙云秀毓吴淞里，乌衣贵族珥金貂。父掌铨衡作卿贰，忠心贯日压班僚。明师动地烽烟起，鼙鼓喧阗至正朝。大厦倾颓燕雀尽，剩有孤雏逐絮飘。孤雏赖妪相奔窜，襁褓呱呱魄荡摇。避秦难觅桃源渡，且向珠湖拨短桡。漂母祠边侨寄稳，一枝栖息同鹪鹩。家乡尚隔长淮水，回首燕都路渐遥。世乱初平畴庇倚，羞涩空囊命不聊。饮檗茹荼总酸楚，凄凉暮暮还朝朝。流光迅速惊驰驶，转眼盈盈羡阿娇。养就娇娆真可羡，花枝如靥柳如腰。更怜残喘溘然逝，空闺独守心忧焦。自分门庭久零落，春风无意歌《桃夭》。强暴侵凌畏多露，谁知恶客盗红绡。掠卖扬州守贞女，向诉无人怨未消。泪凝朱袖凭珊枕，镜掩青楼弃翠翘。自此繁华竹西路，歌吹从他意气骄。妾心好比琼花冷，誓死泉台志独超。往事沈沦四百载，精灵未散广陵潮。闻卿已证仙班久，琳宫翠水莹芳标。愿和湘女弹瑶瑟，不伴秦姬弄碧箫。临坛带泪叙畴昔，松柏宁随众卉彫。丈夫节概当礌落，烈行偏从巾帼昭。留得表贞诗百首，輶轩伫望采风谣。
次韵题明妃图
作者：智圆
朝代：清

遥辞汉殿泪痕稠，沙漠凄凄雁阵秋。到此画工忘故我，也惊愁绪锁眉头。
掇野蔬寄牧仲观察
作者：智朴
朝代：清
体裁：七言律诗

冉冉轻烟闪闪黄，饭馀岭上弄春光。豆苗竞茁红侵步，杏叶才开绿满筐。偶摘最怜人不见，小鲜偏喜我初尝。非君古道谁堪寄，只许山家作道粮。
次韵奉酬宋牧仲《盘山青沟拙道人远道见访留住沧浪亭》
作者：智朴
朝代：清
体裁：七言律诗

暂别青沟一片霞，南来不怕路途赊。为寻澹荡题襟客，得看沧浪出格花。世事从知都是幻，人生任运莫须嗟。拜赐金襕虽爱惜，随身敢弃旧袈裟。
盘山
作者：智朴
朝代：清

苍松乱插连云石，石上苔痕虎行迹。拄杖来从飞鸟边，下视苍茫远烟碧。
归后
作者：智潮
朝代：清

拂袖青山后，锄茅绿水前。草深三月雨，柳暗一溪烟。形迹从今世，情怀只昔年。故人心不负，期泛五湖船。
咏雪
作者：智生
朝代：清

霏霏玉屑点窗纱，碎碎琼珂响翠华。乍可庭前吟柳絮，不知何处认梅花。
夏词
作者：智生
朝代：清

炎威天气日偏长，汗湿轻罗倚画窗。蜂蝶不知春已去，又衔花瓣到兰房。
宫词
作者：智生
朝代：清

长信宫中侍宴来，玉颜偏映夜光杯。银筝弹罢《霓裳曲》，又报西宫侍女催。
春日风雨
作者：智生
朝代：清

何事催春去，残红逐雨飞。飘风无处所，来岁可能归。
祖母命题菊花
作者：智生
朝代：清

帘暮暗生香，奇葩胜艳妆。不随秋草萎，独立傲繁霜。
题方坦庵太史𤾂山语石
作者：智豁
朝代：清
体裁：七言绝句

撑云吸露貌奇峰，声借流泉色借松。昔日点头今日语，生公应让海门龙。
桂殿秋
作者：曙光
朝代：清
体裁：词

秦淮渡，碧波流，冷月斜明花外楼。仙人掌满金茎露，桂子香寒玉殿秋。
送人
作者：曙光
朝代：清
体裁：七言绝句

秋风江上送君舟，落叶江枫总别愁。解缆不知人去远，凭阑犹倚夕阳楼。
减兰·和黍芗词韵
作者：曲茝纕
朝代：清

茫茫烟水。江上芙蓉偏易萎。月暗灯昏。叶落西风响到门。无端惹恨。塞雁惊秋传远讯。镜影明明。愁锁双蛾画不成。
浪淘沙
作者：曲茝纕
朝代：清

明月渐西沉。墙转花阴。一天秋思起愁心。十二阑干闲倚遍，脉脉思寻。怪底怕调琴。夜色愔愔。却怜尘世少知音。回首几多惆怅事，雨旧云今。
即事呈沧洲师
作者：曹一士
朝代：清

百折孤忠奉至尊，黄杨闰后厄还存。臣心似水甘分谤，天语如雷敢负恩。直恐汉廷成党祸，重教楚泽有冤魂。三吴父老频遮道，圣世何烦叫九阍。刍牧艰难罪不辞，烟消日出秣陵时。再生顶踵皆君赐，三黜功名是数奇。归梦千山惊虎豹，家园八口客耘耔。国恩未报身焉往，鶗鴂鸣残鬓欲丝。
即事呈沧洲师·其一
作者：曹一士
朝代：清

百折孤忠奉至尊，黄杨闰后厄还存。臣心似水甘分谤，天语如雷敢负恩。直恐汉廷成党祸，重教楚泽有冤魂。三吴父老频遮道，圣世何烦叫九阍。
即事呈沧洲师·其二
作者：曹一士
朝代：清

刍牧艰难罪不辞，烟消日出秣陵时。再生顶踵皆君赐，三黜功名是数奇。归梦千山惊虎豹，家园八口客耘耔。国恩未报身焉往，鶗鴂鸣残鬓欲丝。
听弹塞上鸿
作者：曹一士
朝代：清

龙沙漠漠草荒荒，嘹唳冰弦落雁王。作阵阴山呼伴侣，离群葱岭入微茫。欲弹闺阁刀镮泪，可寄关山锦字行。听到一声边月白，受降城上有新霜。
咏古
作者：曹一士
朝代：清

桃李艳春日，松析黯无光。贞心结千古，誓不随众芳。风云一朝变，天地为苍苍。有明盛坛坫，七子互腾骧。牛耳执王李，才高气愈扬。仰视高秦汉，府窥藐宋唐。指挥籍湜辈，匍匐邾莒行。震川老举子，茅屋荒江旁。言招故生徒，讲学称先王。势焰固不敌，名声讵相当。云何百世下，中天吐寒芒。古今几作者，身晦道乃昌。祧祔有定论，翕赫安可常。
拟古
作者：曹一士
朝代：清

旷野张异乐，如在洞庭旁。元气裹六极，太音弥八荒。不顾世上耳，安能主故常。听者惑且骇，充耳神茫茫。焉得万里风，吹送来帝乡。一奏四时理，再奏百族康。
访雍门村
作者：曹一士
朝代：清

落日彭城上，秋原多古人。有怀孟尝客，言访雍门村。飒飒风动树，悠悠樵负薪。焉知墓中骨，气压东西秦。无弦发哀弹，千载声如闻。寄谢弹铗子，三窟徒纷纭。
谒仲子庙
作者：曹一士
朝代：清

仲氏遗村古，祠堂济水阴。结缨千载志，负米一生心。斜日聊扪碣，清飙乍拂镡。车裘非我有，此义到于今。
鹦鹉
作者：曹一士
朝代：清

飘零绿羽向秋阴，风雨时能惠好音。老去诗篇多错落，闲来佛语费沉吟。十年庑下高人迹，万里秦山故国心。惆怅云霄空有志，病躯拟共息长林。
夜坐有感
作者：曹三才
朝代：清

纤月如钩挂碧空，秋声无数扑镫虫。明知是火争投隙，多少趋炎世路中。
八声甘州·酿酒用东坡韵
作者：曹亮武
朝代：清

酿琼浆渐熟似潮来，惊心岁将归。算安排春瓮，玉缸轻擘，几剩余晖。死便道旁埋我，此语未全非。了却一年事，烂醉忘机。记取最难抛汝，是猛风猎猎，朔雪霏霏。人到中年后，乐事料应稀。压糟丘、珍珠碎滴，愿床头、满贮莫相违。何须虑，赏花天气，典尽春衣。
六州歌头·庐山天池寺作，效张孝祥体
作者：曹亮武
朝代：清

匡庐万丈，崒嵂倚青天。披积雪，踰深涧，跻崖巅。趾摩肩。上有天池寺，自敕建，耀金碧，异法物，历浩劫，尚岿然。一二老僧出揖，禅房启，容我安眠。但喧豗飞瀑，六月昼生寒。石壁巑岏。仰难攀。下临绝壑，瞰云海，听天籁，异人间。谁种榭，秦皇帝，海棠妍。二千年莫讶，无人识，迟我至，与流传。虎不到，绝惊燕，罕乌鸢。只有夜来星斗，手堪摘，皓月同圆。况峰名五老，天乐会群仙。欲往从焉。
兰陵王·游石门
作者：曹亮武
朝代：清

耸而削。下视聱牙太恶。缘延过，直学猿猱，岩突当胸几推落。此行应悔错。一二从游悸愕。手扪罅、半趾才容，问道何年废椎凿。俄然转幽壑。有千尺惊涛，涧底喷薄。乔林闭日阴风作。更森列奇石，狮蹲凤舞，苍龙偃卧旋奋跃。或哮虎相搏。崩剥。蔓藤缚。怅旧日翻经，迹已湮却。两崖高峙如楼阁，但齿齿棱棱，憾摇羁魄。归来暗省，怕夜里，睡难著。
师师令·谢茉莉
作者：曹亮武
朝代：清

夜香烧未。卸云鬓重理。兰汤浴罢趁微凉，渐摘到，琼葩仙蕊。钿盒忽凭青鸟使。递殢人芳意。是花不比春花腻。却天然妍丽。冰肌玉骨最堪怜，销尽了、晚来炎气。好似江妃初解佩。伴沉思浓睡。
摸鱼儿·感旧
作者：曹亮武
朝代：清

怕东风，惹人肠断，瘦红肥绿时节。小楼昔日凝妆处，纵有花枝谁折。眉儿撮。空记取、垂杨院落朦胧月。香残粉减，剩壁上莺笺，奁中凤翠，幽恨恁消歇。十年事，梁燕至今能说。繁弦听罢凄绝。明妃偏向燕支嫁，天把红颜埋没。魂恍惚，似诉尽、当初花底轻离别。画图频揭。怅弱影亭亭，竟随春去，杜宇为啼血。
水调歌头·留清凉台作
作者：曹亮武
朝代：清

鬼斧问何日，四面凿为墙。我来却自天上，伛偻下清凉。老树阴森若暝，怪石嵚嵜欲堕，相对转仓皇。坐久一僧出，云雾满禅房。瞰绝壑，临断礀，度危梁。小亭不满八尺，亭外短松强。况有芰荷擎盖，照著夜深明月，香气扑衣裳。萧飒未成寐，枕畔水淙淙。
水龙吟·和章质夫韵
作者：曹亮武
朝代：清

梁间双燕呢喃，翩然争逐飞花坠。朱颜应惜，又随春减，暗添愁思。斗草偏慵，熏香都堕，镜奁长闭。任韶光妍媚，浑如中酒，欹珊枕，眠难起。听罢三声杜宇，倩谁将、断魂重缀。屈指今番，回头往事，越教心碎。翠幕低垂，悄无人影，沈沈似水。拌灯昏月落，安排绡帕，揾凄凉泪。
水龙吟·忆毗陵故园
作者：曹亮武
朝代：清

吾家水木殊佳，当年宛尔如图画。月明春晓，风清秋晚，纱窗无罅。桂树香浓，芙蓉艳冷，醉眠深夜。况歌喉婉转，双鬓纤手，又相送秋千架。邈矣檐铃巷柝。更寂寞、地衣裙钗。旧时宾客，不闻朱履，鸟啼花谢。世事皆然，几能长好，舞台歌榭。只梦中还认，西园梅树，在松阴下。
浪淘沙 闺情四首 其一
作者：曹亮武
朝代：清
体裁：词

何处卖花声。唤得愁生。病中心绪恰如酲。脉脉恹恹珊枕上，过了清明。只是少人行。朱户常扃。一春都不问阴晴。偏有多情双燕子，说向帘旌。
浪淘沙 闺情四首 其四
作者：曹亮武
朝代：清
体裁：词

雪意满霜天。清冷谁怜。点灯时节思绵绵。半晌和衣妆未卸，枕损钗钿。欹侧不成眠。风透窗边。轻魂飘泊梦难圆。挨得五更寒漏尽，似岁如年。
浪淘沙·其三
作者：曹亮武
朝代：清
体裁：词

疏雨滴芭蕉。艳冷香消。柳枝难比旧时腰。秋意早知人意改，做出萧条。书帙也须抛。锦字谁挑。便逢花月转无聊。记得春来如中酒，不自今朝。
浪淘沙·其二
作者：曹亮武
朝代：清
体裁：词

愁与病相兼。滋味曾谙。罢蚕天气湿江南。梅雨连绵朝复暮，云腻山尖。衣润水沉添。午梦初甜。一些些事怕沾黏。只有昨宵诗未了，险韵重拈。
浪淘沙·闺情四首
作者：曹亮武
朝代：清

何处卖花声。唤得愁生。病中心绪恰如酲。脉脉恹恹珊枕上，过了清明。只是少人行。朱户常扃。一春都不问阴晴。偏有多情双燕子，说向帘旌。愁与病相兼。滋味曾谙。罢蚕天气湿江南。梅雨连绵朝复暮，云腻山尖。衣润水沉添。午梦初甜。一些些事怕沾黏。只有昨宵诗未了，险韵重拈。疏雨滴芭蕉。艳冷香消。柳枝难比旧时腰。秋意早知人意改，做出萧条。书帙也须抛。锦字谁挑。便逢花月转无聊。记得春来如中酒，不自今朝。雪意满霜天。清冷谁怜。点灯时节思绵绵。半晌和衣妆未卸，枕损钗钿。欹侧不成眠。风透窗边。轻魂飘泊梦难圆。挨得五更寒漏尽，似岁如年。
满江红·黄鹤楼用梅村词韵
作者：曹亮武
朝代：清

独倚危阑，听不了、江声千尺。想旧日、白云黄鹤，仙人吹笛。隐隐云中沙鸟落，茫茫天外风帆直。问留题、谁复继崔诗，无人识。弹指事，成陈迹。回首处，愁羁客。俯晴川芳草，西风萧瑟。赤壁争雄今在否，孤臣涕泪还堪忆。叹楚王、宫阙但荒台，横碑石。
醉春风·醉后放歌
作者：曹亮武
朝代：清

江楚奔涛恶，燕赵悲歌作。男儿何必以家为？错、错、错。南北东西，染成霜鬓，半生飘泊。渐觉乡园乐，况是妻孥弱。壮心伏枥未全销，莫、莫、莫。且共梅花，更邀明月，满斟深酌。
采桑子 闺词四首 其一
作者：曹亮武
朝代：清
体裁：词

梨花落处逢寒食，细雨如愁。轻冷如秋。香裹金猊一缕柔。踏青孤负邻娃约，谁劝梳头。不印莲勾。锁住闲情十二楼。
采桑子 闺词四首 其三
作者：曹亮武
朝代：清
体裁：词

寒侵蔽膝黄昏后，月满前除。花映氍毹。慢检牙签自课书。个人此际应怊怅，寂寂金铺。袅袅流苏。香灺灯青梦到无。
采桑子·其二
作者：曹亮武
朝代：清
体裁：词

年时女伴耽憨谑，冷地闲阶。比髻量鞋。各自风前赛宝钗。如今顿觉心情改，门掩苍苔。香径谁来。一任尘封玉镜台。
采桑子·其四
作者：曹亮武
朝代：清
体裁：词

绣帘斜透玲珑月，雁叫吴霜。又续寒螀。絮断愁人一寸肠。侍儿重整鸳鸯被，懒卸残妆。怯上空床。不耐秋宵细细长。
采桑子·闺词四首
作者：曹亮武
朝代：清

梨花落处逢寒食，细雨如愁。轻冷如秋。香裹金猊一缕柔。踏青孤负邻娃约，谁劝梳头。不印莲勾。锁住闲情十二楼。年时女伴耽憨谑，冷地闲阶。比髻量鞋。各自风前赛宝钗。如今顿觉心情改，门掩苍苔。香径谁来。一任尘封玉镜台。寒侵蔽膝黄昏后，月满前除。花映氍毹。慢检牙签自课书。个人此际应怊怅，寂寂金铺。袅袅流苏。香灺灯青梦到无。绣帘斜透玲珑月，雁叫吴霜。又续寒螀。絮断愁人一寸肠。侍儿重整鸳鸯被，懒卸残妆。怯上空床。不耐秋宵细细长。
风流子·和天篆留别韵
作者：曹亮武
朝代：清

底须长太息，男儿志、原自在天涯。算楚尾吴头，未为作客，淮南江北，不当辞家。还记取、兼天排远浪，扑岸涌寒沙。铁瓮城边，化为蝴蝶，隋堤柳畔，撇却桑麻。一江春水涨，君又去，宛似天上浮槎。切莫随风相忆，对月兴嗟。料燕羽翩翩，渐过春社。莺啼呖呖，也啄飞花。只怕暮云多处，几阵归鸦。
风流子·游惠山秦园
作者：曹亮武
朝代：清

二泉亭最好，分流处、日夜洗云根。况翠叠青山，入帘滴滴，云移春水，映树鳞鳞。还堪羡、酒旗无数飏，鸟语不时闻。此日园丁，休嫌野老，隔年梅蕊，应认王孙。从来繁华地，重留恋，倍觉香雾氤氲。一带朱阑拂柳，画槛萦人。被金尊促起，数声檀板，钿车送到，几队罗裙。且自牵船竟去，莫待销魂。
寻拂水山庄
作者：曹仁虎
朝代：清
体裁：七言律诗

鸟目山边涧路长，登临重问耦耕堂。休文旧宅荆扉掩，孝穆遗斋竹径荒。名重空传归党籍，位高那许谢岩廊。蘼芜往事成销歇，只有流泉送夕阳。
寻拂水山庄
作者：曹仁虎
朝代：清

鸟目山边涧路长，登临重问耦耕堂。休文旧宅荆扉掩，孝穆遗斋竹径荒。名重空传归党籍，位高那许谢岩廓。蘼芜往事成销歇，只有流泉送夕阳。
梁溪舟中
作者：曹仁虎
朝代：清

梨花如雪柳如丝，新水初生拍橹枝。长爱黄公涧边路，一篷疏雨品茶时。
洪济寺
作者：曹仁虎
朝代：清

丹崖千仞郁嗟峨，有客凭栏独放歌。涧道水声疏雨歇，江天帆影夕阳多。粥鱼茶版泠泠出，月榭风亭历历过。回首征途驰逐倦，一镫方丈问维摩。
登灵岩
作者：曹仁虎
朝代：清

溪回停兰桡，一径破苍霭。层峰隐孤云，断涧流浅濑。行行不辞劳，空翠落衣袂。林昏夜烟微，路仄崖石碍。回看径转幽，远瞩情逾快。嵌空出招提，铃铎语天外。萧条掩石门，寂历到香界。客来息烦襟，散发对清籁。凭高俯湖光，波涛势交会。遥山七十二，罗列青如黛。烟岚入空濛，朝暮各殊态。缅惟馆娃人，事去逾千载。香径寒流清，屟廊荒草废。夕霏送残阳，峰巅变明晦。萧萧闻松篁，隐隐动梵呗。支筇随归樵，苍茫发长慨。
秋夜
作者：曹仁虎
朝代：清

凉月照高柳，草堂夜气分。疏镫寒欲灺，远磬近初闻。叶落全疑雨，池荒半是云。更阑不成寐，萧瑟感离群。
舟宿惠山寺前晓起
作者：曹仁虎
朝代：清

斜月入篷窗，梦回暗泉响。深谈不成眠，遥夜得幽赏。渔歌何处来，隐隐闻荡桨。空林断雾横，野戍寒星朗。清阴媚沦涟，远色迷滉瀁。浮岚满前山，稍见朝旭上。平生丘壑心，暂此息尘鞅。微微水气凉，浩浩川涂广。解缆随轻鸥，烟波共长往。
虞山
作者：曹仁虎
朝代：清

晓色开晴嶂，烟岚望不分。林光微露日，石气欲生云。远瀑松间落，疏钟岭外闻。空山少尘色，闲访鹿麋群。
史梦兰继室田太夫人九十大寿
作者：曹仲璘
朝代：清
体裁：联

桃献瑶池，允多寿福；筹添海屋，共祝期颐。
中秋虎丘对月
作者：曹伟谟
朝代：清

虎丘今夜月，极目思悠哉。白露中宵降，清光万里开。笙歌沈鼓角，镫火出楼台。少小经游地，曾陪杖履来。
秦淮竹枝词
作者：曹伟谟
朝代：清

秦淮春水绿迢迢，杨柳千条更万条。每过珠帘停打桨，惹他帘内罢吹箫。戏演鱼龙夜不眠，梨园牌号阮家编。轻轻断送南朝事，一曲《春镫》《燕子笺》。藩邸初来乐府奢，中官四出选良家。一朝马上琵琶去，井底曾无张丽华。
秦淮竹枝词·其一
作者：曹伟谟
朝代：清

秦淮春水绿迢迢，杨柳千条更万条。每过珠帘停打桨，惹他帘内罢吹箫。
秦淮竹枝词·其三
作者：曹伟谟
朝代：清

藩邸初来乐府奢，中官四出选良家。一朝马上琵琶去，井底曾无张丽华。
秦淮竹枝词·其二
作者：曹伟谟
朝代：清

戏演鱼龙夜不眠，梨园牌号阮家编。轻轻断送南朝事，一曲《春镫》《燕子笺》。
谒禹陵
作者：曹伟谟
朝代：清
体裁：七言律诗

夏王陵墓对涂山，翠辇千秋尚可攀。松下衣冠留葬地，云中朝佩想朝班。靡山有路樵难到，越庙无巢鹤引还。总为当年巡幸后，至今金简落人间。
贺张百熙60寿联
作者：曹佐熙
朝代：清
体裁：联

公之眉寿，如西京计相；我亦瓣香，拜南极老人。
虞美人
作者：曹佩英
朝代：清

玉钩望断穿针夕。忍说黄杨厄。人间天上一般秋。只是生离死别、两般愁。十行清泪鸾笺洗。影事从头记。千秋水绘要同传。只恐影梅还逊、影兰缘。
虞美人
作者：曹佩英
朝代：清

秦淮稚柳娇无数。第一柔条数。成荫肯向大堤边。只有玉骢缓缓、许摇鞭。秋江双桨蘋波软。桃叶迎如愿。司花消受福三生。无奈风幡偏听、落花声。
偕钱榆庵杨师山茂才秋原晚眺
作者：曹俊
朝代：清

又送清秋去，羁人胡不归。寒风欺瘦骨，夕照恋征衣。境苦诗遽冷，途穷信便稀。暮云千万叠，杳杳雁南飞。
别留施云樵布衣
作者：曹俊
朝代：清

识君嗟已晚，何意又长行。世乱艰谋食，才疏不好名。风霜游子恨，诗酒故人情。一水迢迢去，河梁涕泪倾。
吴陵试院见杨花有感
作者：曹俊
朝代：清

渺渺平芜离恨天，那堪如醉亦如颠。飘来陌路浑无赖，离却枝头总可怜。故苑斜阳空有梦，长亭细雨欲成烟。疏狂也逐飞花阵，同是伤心又一年。
喜晤王叔渊别驾即送其之沭阳
作者：曹俊
朝代：清

乱离同失路，异地忽相逢。执手垂清泪，关心非旧容。话怜今日短，情苦往时浓。况又明朝别，愁难载酒从。
壬戌重九同人小饮钗鼎吟馆二首
作者：曹俊
朝代：清

杏花消息客吟秋，折得归来当酒筹。赏菊持螯添韵事，关心春意闹枝头。得气何堪亦太迟，樽前风味过墙枝。会当锄尽非时种，痛饮狂歌酒满卮。
壬戌重九同人小饮钗鼎吟馆二首·其一
作者：曹俊
朝代：清

杏花消息客吟秋，折得归来当酒筹。赏菊持螯添韵事，关心春意闹枝头。
壬戌重九同人小饮钗鼎吟馆二首·其二
作者：曹俊
朝代：清

得气何堪亦太迟，樽前风味过墙枝。会当锄尽非时种，痛饮狂歌酒满卮。
夜宿延令僧舍
作者：曹俊
朝代：清

穷巷数声柝，空庭月自明。窗疏霜气重，梦短旅魂惊。佛火淡逾悄，尘心苦益清。隔墙鸡报晓，齐起又长征。
夜宿海陵僧舍示蒋鹿潭
作者：曹俊
朝代：清

书生戎马走淮南，乱里馀生七不堪。墙外恶声惊梦断，五更寒月照茅庵。功名今日重狂奴，厌听禅堂说野狐。天下纷纷正多事，挑灯拭泪读阴符。
夜宿海陵僧舍示蒋鹿潭·其一
作者：曹俊
朝代：清

书生戎马走淮南，乱里馀生七不堪。墙外恶声惊梦断，五更寒月照茅庵。
夜宿海陵僧舍示蒋鹿潭·其二
作者：曹俊
朝代：清

功名今日重狂奴，厌听禅堂说野狐。天下纷纷正多事，挑灯拭泪读阴符。
客邸偶成和宗友石明经韵
作者：曹俊
朝代：清

客况偏同范叔寒，几多心事上眉端。歌堪当哭狂何惜，酒果浇愁醉也拚。朋辈飘零知己少，异乡沦落告人难。惓怀故国成灰烬，锦绣江山梦里看。
寄怀谢小云
作者：曹俊
朝代：清

小谢最清发，相思对夜釭。梦惊鸿雁断，书阻鲤鱼双。故友几人在，新愁万斛扛。寒蛩啼唧唧，风雨满西窗。
崇川道中口占
作者：曹俊
朝代：清

世远行路难，无家各奔扰。此邦不可居，过客呼黄鸟。
感事四首
作者：曹俊
朝代：清

鼙鼓东南杀气昏，千营遥列暮云屯。从容早自疑羊祜，矍铄终应吊马援。大地烽烟惊短堠，深宵燐火泣荒原。军粮百万勤输挽，戎事弥缝负国恩。秣陵杨柳又依依，芳草青春战马肥。镇静可能观后效，羁縻枉自说先机。逃诛马谡终亡邑，失计陈平莫解围。灞上棘门成底事，英雄痛惜泪沾衣。封豕长蛇捲地来，烟尘弥望雨花台。知兵文远纡方略，误国深源愧霸才。上将求援空射塔，下游传警尚衔杯。裹粮坐甲翻成忌，辜负雄心死未灰。全师仓猝偃旌旄，万马东奔捲怒涛。鹅鹳迷烟纷践踏，鱼虾跋浪各逋逃。大星惨淡沈诸葛，荒谷凄凉缢莫敖。从此雄关抛锁钥，江头夜夜鬼神号。
感事四首·其一
作者：曹俊
朝代：清

鼙鼓东南杀气昏，千营遥列暮云屯。从容早自疑羊祜，矍铄终应吊马援。大地烽烟惊短堠，深宵燐火泣荒原。军粮百万勤输挽，戎事弥缝负国恩。
感事四首·其三
作者：曹俊
朝代：清

封豕长蛇捲地来，烟尘弥望雨花台。知兵文远纡方略，误国深源愧霸才。上将求援空射塔，下游传警尚衔杯。裹粮坐甲翻成忌，辜负雄心死未灰。
感事四首·其二
作者：曹俊
朝代：清

秣陵杨柳又依依，芳草青春战马肥。镇静可能观后效，羁縻枉自说先机。逃诛马谡终亡邑，失计陈平莫解围。灞上棘门成底事，英雄痛惜泪沾衣。
感事四首·其四
作者：曹俊
朝代：清

全师仓猝偃旌旄，万马东奔捲怒涛。鹅鹳迷烟纷践踏，鱼虾跋浪各逋逃。大星惨淡沈诸葛，荒谷凄凉缢莫敖。从此雄关抛锁钥，江头夜夜鬼神号。
折杨柳词为翁吉卿司马作
作者：曹俊
朝代：清

石藓河梁女萝碧，生小深闺苦离别。柳丝摇曳不可攀，忽忽行期又今夕。中堂夜饮杯何迟，裙屐少年各赠诗。一诗一叠更一转，更转更阑人不管。送郎郎醉不得醒，唤郎郎睡不肯应。笼灯舟子促郎发，背立窗下鸡齐鸣。
春夜听雨
作者：曹俊
朝代：清

攲枕无言梦乍醒，春寒夜半逼疏棂。碧阑干外潇潇雨，不管愁人不耐听。
春感次伯兄镜云韵
作者：曹俊
朝代：清

羁人随处念家山，月冷荒原梦度关。野草远连新水绿，夕阳斜照乱峰殷。莺啼故国春无主，客到新亭泪自潸。风景不堪回首望，只凭杯酒洗愁颜。
春暮病中
作者：曹俊
朝代：清

春雨春风断客魂，小窗岑寂度晨昏。红稀绿暗添新恨，病过花时未出门。
杜宇二首
作者：曹俊
朝代：清

萋萋芳草遍天涯，杜宇声声感岁华。蜀帝有灵犹泣血，吴侬无梦不还家。空江夜静悲残月，故国春深怨落花。怪底哀啼常向北，长安终是暮云遮。金粉楼台百战场，诗魂唤起恨茫茫。春风春雨愁中夜，江北江南望故乡。便解倒悬终自苦，只催归去为谁忙。即今带甲神州满，莫更闻声到洛阳。
杜宇二首·其一
作者：曹俊
朝代：清

萋萋芳草遍天涯，杜宇声声感岁华。蜀帝有灵犹泣血，吴侬无梦不还家。空江夜静悲残月，故国春深怨落花。怪底哀啼常向北，长安终是暮云遮。
杜宇二首·其二
作者：曹俊
朝代：清

金粉楼台百战场，诗魂唤起恨茫茫。春风春雨愁中夜，江北江南望故乡。便解倒悬终自苦，只催归去为谁忙。即今带甲神州满，莫更闻声到洛阳。
淮安城楼晚眺和邵轶香韵
作者：曹俊
朝代：清

落日半平野，西风飒飒秋。乱离归未得，城上独登楼。故国渺何处，客行增暮愁。苍茫云树外，帆影落中流。
清河道中
作者：曹俊
朝代：清

青杉寥落走风尘，又见西风动白蘋。万斛秋愁千里客，相逢强半乱离人。
瓢城夜泊
作者：曹俊
朝代：清

漂泊知何止，茫茫恨万端。路长行役苦，梦短到家难。海国秋风早，孤城落月寒。床头弹宝剑，独坐夜漫漫。
留别钱榆庵茂才
作者：曹俊
朝代：清

良朋不忍别，况复在他乡。诗酒情缘浅，风尘岁月忙。即今谋一面，从此锁离肠。后会知何日，临歧泪数行。
秋夜感怀二首
作者：曹俊
朝代：清

四壁寒蛩伴苦吟，梧桐院落夜沉沉。他乡风景秋仍好，旧国沧桑感倍深。遁迹不更梅福姓，哀时久抱杜陵心。孤灯如豆泪如雨，满地月明何处砧。断梗飘萍耐薄游，海滨风紧夜飕飗。几多乡梦牵离恨，未了秋心动旅愁。怪事不禁嗟咄咄，流光无奈去悠悠。元龙豪气旋消灭，一任旁人唤马牛。
秋夜感怀二首·其一
作者：曹俊
朝代：清

四壁寒蛩伴苦吟，梧桐院落夜沉沉。他乡风景秋仍好，旧国沧桑感倍深。遁迹不更梅福姓，哀时久抱杜陵心。孤灯如豆泪如雨，满地月明何处砧。
秋夜感怀二首·其二
作者：曹俊
朝代：清

断梗飘萍耐薄游，海滨风紧夜飕飗。几多乡梦牵离恨，未了秋心动旅愁。怪事不禁嗟咄咄，流光无奈去悠悠。元龙豪气旋消灭，一任旁人唤马牛。
秋感呈杨蝶庵
作者：曹俊
朝代：清

何日消金甲，羁人望眼赊。有诗都写恨，无梦不还家。憔悴先芳草，飘零对落花。秋风渐相逼，空自惜年华。
记事赠沈鹭卿太史
作者：曹俊
朝代：清

锦碎珠残到此时，斜阳一霎有谁知。帘前花影春归早，枕上啼痕梦醒迟。隐语竟成长恨曲，旧游重检少年诗。情场底说难排遣，转瞬秋风漾鬓丝。
过漂母祠题壁二首
作者：曹俊
朝代：清

轶事流传信不诬，凄凉古庙傍城隅。翻从一饭传千载，小节由来未可无。自古蛾眉识别真，不求厚报隐河滨。乱离亦有王孙过，愿见当年进食人。
过漂母祠题壁二首·其一
作者：曹俊
朝代：清

轶事流传信不诬，凄凉古庙傍城隅。翻从一饭传千载，小节由来未可无。
过漂母祠题壁二首·其二
作者：曹俊
朝代：清

自古蛾眉识别真，不求厚报隐河滨。乱离亦有王孙过，愿见当年进食人。
述怀示肩吾远模两弟二首
作者：曹俊
朝代：清

江南词客久无家，展转难通上汉槎。漫说知贫多鲍叔，于今问字少侯芭。辞巢倦羽伤离伴，迷路游骢误踏沙。红杏倚云栽日下，几时芳信到天涯。压线年年积泪痕，万端幽绪与谁论。蠹因食字频钻纸，雀可衔环解报恩。岭上梅花招处士，江南芳草忆王孙。狂谋谬算终无用，长夜漫漫断客魂。
述怀示肩吾远模两弟二首·其一
作者：曹俊
朝代：清

江南词客久无家，展转难通上汉槎。漫说知贫多鲍叔，于今问字少侯芭。辞巢倦羽伤离伴，迷路游骢误踏沙。红杏倚云栽日下，几时芳信到天涯。
述怀示肩吾远模两弟二首·其二
作者：曹俊
朝代：清

压线年年积泪痕，万端幽绪与谁论。蠹因食字频钻纸，雀可衔环解报恩。岭上梅花招处士，江南芳草忆王孙。狂谋谬算终无用，长夜漫漫断客魂。
重九偕周载帆庄仲光孝廉登雉皋文峰阁
作者：曹俊
朝代：清

四顾苍茫回暮烟，天心悔祸定何年。辞家王粲悲摇落，去国江淹恨渺绵。治乱相寻仍气数，古今无恙只山川。朅来同是思乡客，搔首登高一黯然。
野望
作者：曹俊
朝代：清

白骨枕江国，乱馀人更多。斜晖留殿阁，毒雾塞山河。嘹唳苻坚鹤，凄凉索靖驼。微躯免锋镝，浑逐浪花过。
阜宁舟次
作者：曹俊
朝代：清

野水渺无际，斜阳对客愁。芦中有穷士，此处泊孤舟。
雉皋病中寄赠伯伟助教
作者：曹俊
朝代：清

难与时宜合，歧途万转肠。风霜磨骨相，门第掩文章。作客偏多病，怀才每自伤。宦情萧瑟甚，身外有诗囊。
雪后野眺和沙小峰孝廉
作者：曹俊
朝代：清

风雪塞天地，穷途客泪倾。几寒嗟独立，道梗少人行。白日昏无色，栖乌惨不鸣。苍茫关塞断，何处问归程。
题刘少峰广文壮游图
作者：曹俊
朝代：清

丈无不称意，出门且浪游。手提三尺剑，吐气淩沧州。朝关复暮河，风尘满貂裘。既抱卞和璞，更饭宁戚牛。世情久颠倒，台隶半公侯。四海谁知己，请与肉食谋。宇内丛荆棘，抚心滋百忧。悲为且饮酒，一饮每十瓯。男儿志四方，肯作章句囚。行乐须及早，时往难再留。乘醉舞长剑，浩歌天悠悠。
题周筱崖通守医俗图
作者：曹俊
朝代：清

不俗自言俗，高隐耐清冷。俗子讳计俗，痼蔽不自省。君身具仙骨，竹林春昼永。试弹绿绮琴，清风度孤岭。红尘飞不到，明月筛清影。矫首啸长空，万籁皆寂静。方今苦战争，道路塞榛梗。避地不避世，年来多畏景。安得故人来，引入清凉境。
题折兰美人二首
作者：曹俊
朝代：清

轻衫浅倚画栏斜，小院无声春色奢。手折幽兰开笑靥，美人心事惜名花。不爱浓香爱国香，花容冶淡斗新妆。兰杆寂寂春如梦，半晌无言幽恨长。
题折兰美人二首·其一
作者：曹俊
朝代：清

轻衫浅倚画栏斜，小院无声春色奢。手折幽兰开笑靥，美人心事惜名花。
题折兰美人二首·其二
作者：曹俊
朝代：清

不爱浓香爱国香，花容冶淡斗新妆。兰杆寂寂春如梦，半晌无言幽恨长。
题梅花小影二首
作者：曹俊
朝代：清

冰肌玉骨绝纤尘，淡到无言最可人。愧我不禁风雪冷，哪堪辜负客中春。记得巡檐索笑时，清香一缕度心迟。比来未断罗浮梦，幸有当头明月知。
题梅花小影二首·其一
作者：曹俊
朝代：清

冰肌玉骨绝纤尘，淡到无言最可人。愧我不禁风雪冷，哪堪辜负客中春。
题梅花小影二首·其二
作者：曹俊
朝代：清

记得巡檐索笑时，清香一缕度心迟。比来未断罗浮梦，幸有当头明月知。
题满洲姚缜庵十六国宫词后二首
作者：曹俊
朝代：清

秦凉燕赵各分驰，巴蜀平阳亦一时。无限伤心宫阃事，兀谁妙笔补新词。吊古閒情付酒瓯，漫将故实考春秋。诗人爱说悲欢处，新月斜阳总是愁。
题满洲姚缜庵十六国宫词后二首·其一
作者：曹俊
朝代：清

秦凉燕赵各分驰，巴蜀平阳亦一时。无限伤心宫阃事，兀谁妙笔补新词。
题满洲姚缜庵十六国宫词后二首·其二
作者：曹俊
朝代：清

吊古閒情付酒瓯，漫将故实考春秋。诗人爱说悲欢处，新月斜阳总是愁。
题王雨岚扇
作者：曹俊
朝代：清

故友存亡感慨多，过江名士奈愁何。乱馀事业心先死，垂老光阴墨又磨。尘土几时埋傲骨，夜台何处访诗魔。笔痕手迹犹无恙，肠断秋风一醉歌。
题琴川范静斋流水今日明月前身图
作者：曹俊
朝代：清

俗尘聊驻足，漂泊水无涯。一梦知休影，三生惜落花。仙心空水月，韵语问琵琶。莫漫嗟蓬梗，笼诗尽碧纱。
题紫伯廉画梅手卷
作者：曹俊
朝代：清

江南芳信梦迟徊，羌笛声声酒满杯。耐得孤山风雪迥，一枝消息报春回。
题金筱庄太守抚松图
作者：曹俊
朝代：清

大江汇海何冥濛，水势欲挈狼山东。谁与中流作砥柱，坐抚琴鹤临蛟宫。崇川政绩垂千载，循吏仙吏无与同。忆昔下车吾暨阳，瀛澥荡潏戎披猖。海艘驶绝众骇走，公独静镇严其防。诘奸除暴葺土疆，口碑啧啧传道旁。苍波茫茫月轮曙，海邦竹马迎公去。儿童争识郭细侯，父老还歌廉叔度。卅年宦辙江东遍，劲节清标见真面。绿树千山闻杜鹃，西泠回首花如霰。一幅苍官黝色新，秋烟秋雨忆鲈莼。即今莫便思归老，沧海横流要此身。
灵水庵
作者：曹信贤
朝代：清

古刹余香火，回环水抱门。窗虚摇竹影，碑断蚀苔痕。地僻行人少，林深宿鸟喧。前溪明月上，一磬定孤村。
云起楼
作者：曹允文
朝代：清
体裁：七言律诗

峰插层霄翠作堆，危阑高占绝尘埃。卷帘鸟送笙歌至，触石龙随竹雨来。廊倚层阶邀月上，泉烹隔院待风回。遥看下界游人集，五里香塍拥不开。
信步
作者：曹允文
朝代：清
体裁：五言律诗

信步出门去，临岐有所思。惊心惟战伐，满目尽流离。怕诵伤时赋，聊为鸣剑辞。世途足荆棘，行矣欲何之。
南归杂感四首·其一
作者：曹允文
朝代：清
体裁：七言绝句

仙源何处觅灵槎，地僻偏教窟蠍蛇。莫道故乡风物好，可怜归去已无家。
南归杂感四首·其三
作者：曹允文
朝代：清
体裁：七言绝句

茫茫身世不胜嗟，浪说才华富五车。博得头衔号文丐，吹箫两度走京华。
南归杂感四首·其二
作者：曹允文
朝代：清
体裁：七言绝句

望断乡关八月天，松楸摇落草芊绵。穷途枯尽思亲泪，未奠椒浆已十年。
南归杂感四首·其四
作者：曹允文
朝代：清
体裁：七言绝句

浪迹频年世味谙，析津城外柳毵毵。何堪远撇妻儿女，归滞沪滨倚长男。
即事
作者：曹允文
朝代：清
体裁：七言律诗

无端秋色遍燕关，有客惊心鬓发斑。午夜星辰回北斗，漫天霜雪逼西山。蓟门月黯笳声急，易水风寒战血殷。苦忆江南归未得，难凭一醉破愁颜。
吹笛
作者：曹允文
朝代：清
体裁：五言律诗

独夜吹长笛，临风感慨生。耻为流俗响，故作不平鸣。醒彼痴人梦，移吾高世情。赏音谁是主，孤月一轮明。
和病骥赠诗原韵
作者：曹允文
朝代：清
体裁：七言律诗

与君俱是避秦人，梦里偏矜梦是真。南国莺花难再问，西山风物竟重新。疏狂只在诗无敌，桀骜还因性未驯。惠我琼瑶应什袭，好凭翰墨见儒珍。
堠山绝顶望太湖
作者：曹允文
朝代：清
体裁：五言律诗

湖擅东南胜，登临极望遥。水光吞笠泽，山色淡夫椒。不辨吴兼越，惟看浪接霄。奇峰七十二，隐约似堪招。
壬午元旦试笔
作者：曹允文
朝代：清
体裁：古风

寒灰拨尽辛盘荐，柏酒桃汤作春宴。弥天风雪已经旬，忽讶晴曦一朝见。眼前积雪白无垠，索米谁悲艰食民。卒岁方知无褐苦，迎年应忆早梅新。白首飘零经五载，敢诩胸中无滞碍。悼亡已赋遣悲怀，有子从公羁绝塞。蜡矩成灰重叹嗟，无家益复苦思家。覆蕉难觅隍中鹿，藉带偏惊梦里蛇。街头时簇鱼龙队，益信狂奴多故态。殊方已报一星孤，故国仍怜三径秽。传来消息总难凭，自问已如退院僧。入定何须悲晼晚，哦诗强欲夸侪朋。流离敢说风尘苦，且喜春回日亭午。声声爆竹竟无闻，伤时谁作婆娑舞。闻道仙源好问津，乡关回首已成尘。只应自扫门前雪，莫问人间果与因。
夜饮
作者：曹允文
朝代：清
体裁：五言律诗

铃柝重岩城，西山烽火惊。宣南一尊酒，蓟北十年情。月黯秋无际，风高夜有声。怀愁不成寐，坐听短长更。
寄仲姊慎余
作者：曹允文
朝代：清
体裁：七言律诗

白门秋尽雨如丝，且向鹪鹩借一枝。苦忆天津桥畔月，独吟同谷客中诗。干时愧诵遂初赋，咏絮应添惜别辞。旧日宣南游息处，只今零落不堪思。
寄安珏先生
作者：曹允文
朝代：清
体裁：古风

君家横塘东，我住堠山麓。相去才十里，未得通往复。夙昔耳君名，令人钦且服。相见恨迟迟，不才惭碌碌。记得蓉湖滨，月夜舟并宿。水窗相过从，纵谈倾蕴蓄。和璧重连城，隋珠酬十斛。更鼓夜将阑，天高凉意肃。君掷诗一编，手抄甚清淑。扣舷宛转吟，挑灯仔细读。寄托凌风云，胸怀殊馥郁。阳春欲和难，对之增刺蹙。鹪鹩与偃鼠，区区毛羽族。巢林唯一枝，饮河只满腹。何敢与鲲鹏，海天相角逐。慕君高谊深，久拟裁寸牍。恐为识者嗤，临毫为瑟缩。聊以致殷勤，非敢饰边幅。插架尽图书，围窗绕花木。君肯惠然来，为君扫茅屋。
寄畅园
作者：曹允文
朝代：清
体裁：七言律诗

山色青青水色凉，知鱼槛畔芰荷香。平桥屈曲眠清沼，杰阁嵯峨送夕阳。树老几疑龙变化，亭空不碍鹤飞翔。来寻宸翰留题处，片石墙阴碧草长。
岁暮怀学韩并示仲季两弟
作者：曹允文
朝代：清
体裁：七言律诗

鹡鸰沙外雨凄其，楚北江南怅别离。涉世自应能作达，安贫毕竟可忘饥。黑貂裘敝苏卿老，白雪吟成郢客悲。松菊于今摇落尽，奇文难诵北山移。
崇效寺牡丹
作者：曹允文
朝代：清
体裁：七言律诗

维摩含笑对金轮，佛界偏同色界亲。烂漫争开三月暮，阑珊尚带十分春。名闻京国无双种，容想昭阳第一人。怪底欢场未惊艳，花王原与梵王邻。
己亥元旦试笔
作者：曹允文
朝代：清
体裁：七言律诗

惊心岁序忽重新，屈指蹉跎又一春。往事已从前日了，壮怀留待后时伸。空将寄托酬虚愿，枉按图书索解人。独上高原看北极，爆声遥接帝京尘。
归舟遣兴
作者：曹允文
朝代：清
体裁：七言律诗

绿树阴浓护碧堤，扁舟独夜泛清溪。遥遥花犬随灯吠，索索莎鸡振羽啼。渔笛临风歌欸乃，水窗映月漾高低。往还却喜离城近，卸下蒲帆斗指西。
春分前日雪即事示仲姊慎余
作者：曹允文
朝代：清
体裁：七言绝句

春分已近雪连霄，抑勒新黄上柳条。遥忆故乡花信早，可曾风雨把香销。
有感
作者：曹允文
朝代：清
体裁：七言律诗

岁月蹉跎如转篷，回思往事总成空。闻鸡起舞心愈壮，纵酒悲歌颊晕红。俗客不妨华屋贮，英雄只在布衣中。请看自古成名者，孰肯低头草莽终。
柳絮四首·其一
作者：曹允文
朝代：清
体裁：七言绝句

春深到处杜鹃啼，无数残飞尽著泥。只有柳花是狂客，猛随风信飏高低。
柳絮四首·其三
作者：曹允文
朝代：清
体裁：七言绝句

暂逐东风扑画楼，飘零又过大江头。闺中少妇嗟离别，为尔应添百结愁。
柳絮四首·其二
作者：曹允文
朝代：清
体裁：七言绝句

洁身别具霜雪姿，一脱长条任所之。岂是渊明篱下菊，自开自谢不离枝。
柳絮四首·其四
作者：曹允文
朝代：清
体裁：七言绝句

春心千里荡摇时，感慨频吟子厚诗。莫笑轻狂无著处，萍踪合许遍天涯。
登靖海门城楼
作者：曹允文
朝代：清
体裁：五言律诗

击棹绿萝边，登临意浩然。凭栏迎紫气，俯堞映清涟。山隐流霞外，秋生返照前。吾庐遥望处，廿里接炊烟。
秋夜泛舟
作者：曹允文
朝代：清
体裁：七言律诗

兰桡容与泛中流，水调频翻越女讴。十里烟波明月夜，一天风露早凉秋。高飞云表怜征雁，稳睡溪头羡野鸥。我本人间闲散士，推篷看煞蒹葭洲。
秋怀四首·其一
作者：曹允文
朝代：清
体裁：七言绝句

天高风急雨初收，红藕花疏水阁秋。一曲狂歌人不见，余音犹绕白蘋洲。
秋怀四首·其三
作者：曹允文
朝代：清
体裁：七言绝句

凉月疏星霜气横，万家砧急夜三更。不须更唱阳关曲，已觉关山动旅情。
秋怀四首·其二
作者：曹允文
朝代：清
体裁：七言绝句

闲吹长笛立江潭，唤买鲈鱼酒半酣。看到晚霞红尽处，一行征雁渡天南。
秋怀四首·其四
作者：曹允文
朝代：清
体裁：七言绝句

独倚高楼夜未央，木樨影里露华香。罗衣叶叶凉如水，懒下帘钩月满廊。
秋感四首·其一
作者：曹允文
朝代：清
体裁：七言绝句

自笑频年赁庑居，生涯无计狎樵渔。误人最是书千卷，三径荒芜两鬓疏。
秋感四首·其三
作者：曹允文
朝代：清
体裁：七言绝句

此身未老病侵寻，瘦似寒梅弱不禁。何事惊心眠不稳，恼人墙外有秋砧。
秋感四首·其二
作者：曹允文
朝代：清
体裁：七言绝句

又是新凉透薄罗，鸣蜩嘒嘒上庭柯。晚来一阵风兼雨，更觉空阶落叶多。
秋感四首·其四
作者：曹允文
朝代：清
体裁：七言绝句

手种墙阴花一丛，未秋先发几枝红。诗情画意知多少，都付廉纤细雨中。
秋晚过堠山下
作者：曹允文
朝代：清
体裁：七言律诗

秋色闲寻雨后山，流泉足下正潺潺。风欺堕叶埋樵迹，霜约层峦换翠鬟。东望暮云龙腿活，西来爽气鸭城环。归途莫惜余霞尽，树杪初悬月一弯。
舟过宛溪
作者：曹允文
朝代：清
体裁：五言律诗

溪水碧于油，溪长水自流。月乘山气上，风挟浪花浮。银汉清如洗，罗衣冷似秋。渔歌数声起，残梦醒孤舟。
蓉湖夜泊
作者：曹允文
朝代：清
体裁：七言律诗

波光潋滟月华明，露下天高两岸平。灯火星零廛市整，帆樯牙列舳舻横。遥吞五泄湖间水，静听双河渡口更。寂寂篷窗人不寐，数声画角起西城。
蠡漍寻范蠡墓
作者：曹允文
朝代：清
体裁：七言律诗

久传遗钟枕清淮，又托疑踪问水涯。霸国终归林鹿走，佳人已去石麟埋。会稽甲盾悲封豕，吴苑莺花泣馆娃。一棹五湖烟水阔，千秋凭吊总伤怀。
西施庄
作者：曹允文
朝代：清
体裁：五言律诗

欲访佳人迹，低回感慨多。英雄争霸主，山野出宫娥。台已游麋鹿，村还号苎萝。暮禽啼月上，犹似和弦歌。
赠许溯伊
作者：曹允文
朝代：清
体裁：七言律诗

宾主忘形岁月深，论交文字古人心。炊同一院分灯火，衣捣两家共杵砧。自许苔岑不殊昔，终惭桃李未成阴。江湖他日萍踪远，风雨常怀咳吐音。
送客
作者：曹允文
朝代：清
体裁：五言律诗

逆客西城路，西风秋柳枝。一腔新别绪，万里故园思。欲劝盈觞酒，请为游子辞。临行无别语，羽檄正飞驰。
醉后漫书
作者：曹允文
朝代：清
体裁：五言律诗

一醉空天地，茫茫万虑攒。酣歌频击节，怒发上冲冠。海内方多故，儒生敢自安。挑灯中夜起，数把宝刀看。
采菱歌二首·其一
作者：曹允文
朝代：清
体裁：七言绝句

一道绳丝漾小舟，临波试棹木兰舟。寄声莫踏前溪藕，记得莲花放并头。
采菱歌二首·其二
作者：曹允文
朝代：清
体裁：七言绝句

轻揎翠袖钏声微，睡稳鸳鸯傍钓矶。欲脱红裙纤手裹，纵然惊起也双飞。
除夕
作者：曹允文
朝代：清
体裁：七言律诗

风尘荏苒一顽驱，生也有涯尚守株。渐老怕看新日历，曰归输与旧桃符。椒盘卒岁儿忘寐，桦烛迎春影不孤。客路相关天几处，雁行遥忆共躇蹰。
黄海舟中赠陈醉竹
作者：曹允文
朝代：清
体裁：七言律诗

楼船夜半渡沧溟，妖雾漫天海气腥。四座无言君独啸，众人酣睡我偏醒。天南铜柱悲烽火，塞北金城亘彗星。大局不堪回首问，一腔孤愤吊湘灵。
宿富庄驿
作者：曹允源
朝代：清

树里村墟火几星，炊烟漠漠起岩扃。暮程车马催人歇，贫女琵琶絮客听。墙外漏敲孤月落，灯边梦绕万山青。早眠为怕宵征苦，袱被蒙头唤不醒。
挽任兰生公
作者：曹允源
朝代：清
体裁：联

辱十余年国士之知，无可报公惟一恸；为亿万户苍生而出，以死勤事足千秋。
秋夜有怀徐侣樵上舍
作者：曹允源
朝代：清

寓言十九演蒙庄，键户紬书鬓未苍。汀雁声寒沈远角，莎蛩语涩咽新霜。荣枯世事云千叠，缭乱秋怀叶半床。何日隆中起高卧，手提长剑扫天狼。
舟发滁州
作者：曹允源
朝代：清

青山如黛水如油，三日阴霾一日收。风色满林摇客思，万蝉声里过扁舟。
挽张之洞联
作者：曹元弼
朝代：清
体裁：联

保国保教保种合为一心，临大节不可夺；求仁求智求勇知斯三者，微先生谁与归。
挽张之洞联
作者：曹元弼
朝代：清
体裁：联

蹇蹇王臣，鞠躬尽瘁没而未已，谋国贞心，直统环球五大洲，声光化电，通变宜民，悉卢牟以尧舜周孔，神谟磐石奠本朝，道济黎元利万世；皎皎如日，久要不忘平生之言，当年捧手，亲授劝学廿四篇，忠孝富强，精理闳指，用昭炳乎经史百家，正谊斯文责后死，誓将公教播千秋。
挽张之洞联
作者：曹元忠
朝代：清
体裁：联

文章可得闻，惟日光玉洁、周情孔思，世以昌黎推北斗；魂气无不之，在名山大川、皇天后土，我如方叔哭东坡。
寿佛寺寓居即事
作者：曹元询
朝代：清

兀兀惟影对，凄凄寒夜心。疏钟残梦觉，古殿一镫深。松雨滴还歇，纸窗晴更阴。由来车马客，谁肯此相寻。
怀范镜秋
作者：曹元询
朝代：清

西风与落叶，无处不纷纷。照影临寒水，看山隔暮云。夕阳明远寺，古路入荒坟。杜若行堪把，因之转忆君。料得南游客，于今欲白头。好为将母计，莫惜折腰愁。远道偏多雨，怀人畏及秋。那知故乡客，十月未披裘。
怀范镜秋·其一
作者：曹元询
朝代：清

西风与落叶，无处不纷纷。照影临寒水，看山隔暮云。夕阳明远寺，古路入荒坟。杜若行堪把，因之转忆君。
怀范镜秋·其二
作者：曹元询
朝代：清

料得南游客，于今欲白头。好为将母计，莫惜折腰愁。远道偏多雨，怀人畏及秋。那知故乡客，十月未披裘。
绝句
作者：曹元询
朝代：清

鸡鸣窗欲白，无计留君住。纵使后当来，何如今不去。
挽张百熙联
作者：曹元鼎
朝代：清
体裁：联

藻鉴仰抡才，倖邀通籍成名，不尽文章知己感；花封惭出宰，勉作少年循吏，敢忘训诲服官箴。
己未除夕与彭古晋先生及许元方金云六守岁燕邸分赋
作者：曹光升
朝代：清
体裁：五言律诗

昂藏留七尺，宁不是馀生。薄命悲长铗，羁心恋短檠。朋来还道故，赋就孰成名。明日看华发，萧萧又几茎。
己未除夕与彭古晋先生及许元方金云六守岁燕邸分赋
作者：曹光升
朝代：清

昂藏留七尺，宁不是馀生。薄命悲长铗，羁心恋短衾。朋来还道故，赋就孰成名。明日看华发，萧萧又几茎。
酬郁宣夏见贻
作者：曹光升
朝代：清

知君奇假脱菰芦，不爱儒生爱酒徒。天畔月高时倚剑，江干秋老共呼卢。技成甘效屠龙氏，命薄还为牧奴。自昔暗投多见弃，肯将双泪落穷途。
酬郁宣夏见贻
作者：曹光升
朝代：清
体裁：七言律诗

知君奇假脱菰芦，不爱儒生爱酒徒。天畔月高时倚剑，江干秋老共呼卢。技成甘效屠龙氏，命薄还为牧豕奴。自昔暗投多见弃，肯将双泪落穷途。
咏衰柳
作者：曹兰荪
朝代：清

忆昔春光烂漫时，鹂梭燕剪影参差。而今残照西风里，刺与秋虫挂网丝。
莲庵夜眺
作者：曹兼
朝代：清
体裁：五言律诗

日中常掩室，向晚步门前。高树先邀月，孤灯远照天。鸟来林下宿，花倚露中眠。更出疏篱望，千峰没玉泉。
挽彭玉麟联
作者：曹南英
朝代：清
体裁：联

血诚倡诸将中兴，亦疆臣，亦部臣，不居官而为社稷老臣，华夷望懔长城，片叶扁舟天下重；慷慨陈当今大妨，无抚德，无和德，只储才以备战守一德，侥幸名登特疏，两行清泪岳云高。
中弁晚道
作者：曹同统
朝代：清

日落烟沙白，荒荒野色微。村寒牛影瘦，天阔雁行稀。谍骑冲风至，锄农荷月归。此邦三异迹，默尔念前徽。
和震亭兄芍田青向楼蛮字韵
作者：曹坦
朝代：清
体裁：七言律诗

碧水红桥第几湾，有人吟过落花间。斜阳欲尽树连树，淡霭都消山又山。扑蝶风光宜纵酒，站鸢事业笑征蛮。白云有约归须早，万绿阴中钓艇还。
插秧词
作者：曹垂灿
朝代：清

桔槔未动商羊舞，老农出社迎猎虎。熏风灵雨及时来，秧水齐添土膏膴。针苗剪剪绿初齐，如卦行行立畛畦。陇畔柳浓斜挂笠，农歌声里鹁鸪啼。自辰至午不停手，厨下炊羹并剪韭。老翁提馌饷田间，瓮中更有新篘酒。日晚水田聚紏笠，移时火耨农功急。寄语食租衣税家，莫忘辛苦盘中粒。
宿晋陵驿
作者：曹埈
朝代：清

迢递关河此旧游，布帆仍向夕阳收。干条碧柳临官路，几点青山出郡楼。风引玉箫牵客梦，月移银汉照孤舟。停桡莫话当年事，自愧浮名逐水流。
野望
作者：曹埈
朝代：清

极目苍茫里，商飙动地哀。断云低野树，落日照荒台。远渚沙鸥宿，长天塞雁来。干戈知未息，回首独徘徊。
望亭道中
作者：曹堉
朝代：清

真州帆集水差差，愁绝艑郎唱橹迟。日脚渐收云黯处，芦梢作响雨来时。长牌短堠程初起，听水披风酒不辞。失笑别家才一夜，独眠单枕有离思。
晓行天门山
作者：曹士俊
朝代：清

地绝天门耸，山盘涧户开。石衔残月落，树拥晓云回。振策穿飞瀑，看碑拭古苔。崔嵬伤陟彼，谁与酌金罍。
书所见
作者：曹士鋐
朝代：清

丫头小女十三余，楚楚风姿画不如。山似黛痕波似镜，把竿间钓子陵鱼。
宿峡口题壁
作者：曹士鋐
朝代：清

峻绝仙霞岭，雄关踞上游。万竿新竹解，一路野泉流。古殿招云住，斜阳隔树浮。深山凉雨后，五月木棉裘。
寄九弟菊辰
作者：曹士鋐
朝代：清

画个清宵立月图，思家我与少陵俱。可将诗句先题好，寄到榕城写入无。
明日阻雨不发再留一首
作者：曹士鋐
朝代：清

欲与山灵别，山灵不放回。湿云吹作雨，涧水吼如雷。扪壁寻诗句，开襟倒酒杯。浮屠桑下宿，临去重徘徊。
坐月
作者：曹复
朝代：清

夜永篆香清，露深花气冷。明月过墙来，照见愁人影。幽花参妙谛，古树證初心。坐久山光暝，虚堂起梵音。
客窗晓坐兼怀包横山
作者：曹复
朝代：清

晓窗愁独坐，寒气逼轻衫。人静花初落，烟深竹半芟。乡心云外鸟，客梦雨中帆。知己东山卧，凭谁寄一函。
草堂閒咏
作者：曹复
朝代：清

烟雨茅斋别有春，忍将尘事罥心神。闲亲鱼鸟为佳客，浪认溪山作主人。入骨晓晨偏送冷，到门残月不嫌贫。白云长锁桃源路，未见渔郎肯问津。
踏春和邓匡庐先生音
作者：曹复
朝代：清

江南三月绿初匀，望里山川一例新。山陇鸠呼牛背雨，枝头莺送马蹄春。风花细入诗中画，丘壑遥迎物外人。犹羡先生吟兴好，酒帘飘处往来频。
缚鸡行
作者：曹复元
朝代：清

舟人买鸡江岸边，转卖邻舫趁客钱。船头缚鸡船尾杀，釜中汤沸命一霎。岂知杀鸡鸡未殊。惊飞带血乱水凫。舟人脱手空大叫，更有邻舟得而笑。是时张帆舟难旋，公然攘之当面前。吁嗟人事，动多反覆。买者垂涎，攘者食肉。
登浮图
作者：曹大荣
朝代：清

浮图撑碧落，登眺绝人群。半壁收沧海，千山无片云。川原天外尽，城郭树中分。归云频回首，林端挂夕曛。
秋杪江上漫兴
作者：曹大荣
朝代：清

仗剑出门走，西风万丈秋。都将此时意，泻入大江流。石上题新句，云中忆旧游。何当酹杯酒，结伴更迟留。
过圆通庵题壁
作者：曹大荣
朝代：清

淡日轻云欲暮天，长桥草色乱人烟。游人不管春光老，来往禅房看杜鹃。
题友人草堂
作者：曹奕云
朝代：清

草堂工结构，曲折趁溪湾。即此可容膝，何须更买山。鸟啼万籁静，花落一庭间。自得幽居趣，宁妨日闭关。
双剑歌为周蓉湖银台赋
作者：曹奕霞
朝代：清

何来匣底双芙蓉，光怪烛屋明秋虹。天地之宝恒万钟，非公博物谁昭蒙。七闽云历三十峰，遇人谈剑名猿公。剑虽不得其述穷，求之铸者靡良工。干镆自古竞楚风，方彼百鍊炉冶红。鬼神守护日月镕，良由造化非人功。低徊往事余形容，到处已成踏雪鸿。今兹建宁侯姓庞，命谁巧作山骨铜。两虬跃出雌与雄，公久望气如司空。得来仍在闽海东，神物固与奇士同。晦显岂必殊霜锋，纵使埋没粪土中。精采齧蚀光愈融，星文况铄银台崇。斗牛电掣凌苍穹，宝装漆鞘声鏦鏦。挂壁日惟图史共，舞时更与书法通。佩之岂止庇一躬，欲卫吾道驱阴雺。剑得其人其遇隆，不随下客弹鱼？。酒酣斫地曾无庸，轩开有绿气郁葱，摩挲三尺愁吴侬。
双剑歌为周蓉湖银台赋
作者：曹奕霞
朝代：清
体裁：古风

何来匣底双芙蓉，光怪烛屋明秋虹。天地之宝恒万钟，非公博物谁昭蒙。七闽云历三十峰，遇人谈剑名猿公。剑虽不得其述穷，求之铸者靡良工。干镆自古竞楚风，方彼百鍊炉冶红。鬼神守护日月镕，良由造化非人功。低徊往事余形容，到处已成踏雪鸿。今兹建宁侯姓庞，命谁巧作山骨铜。两虬跃出雌与雄，公久望气如司空。得来仍在闽海东，神物固与奇士同。晦显岂必殊霜锋，纵使埋没粪土中。精采齧蚀光愈融，星文况铄银台崇。斗牛电掣凌苍穹，宝装漆鞘声鏦鏦。挂壁日惟图史共，舞时更与书法通。佩之岂止庇一躬，欲卫吾道驱阴雺。剑得其人其遇隆，不随下客弹鱼𨍈。酒酣斫地曾无庸，轩开有绿气郁葱，摩挲三尺愁吴侬。
题友人华岳诗后
作者：曹奕霞
朝代：清

太华烟峦在一筇，自言亲手摘芙蓉。更无人泣苍龙岭，只有君登落雁峰。历历秦关归指掌，迢迢星海泻心胸。卧游挂我诗瓢处，尺五天边万树松。
赠姚复庄燮
作者：曹孟明
朝代：清
体裁：七言律诗

蛟虬出没莽回皇，大海称为百谷王。当世期卿真学问，少年便尔擅文章。华严佛历三千劫，宗动天垂卅六光。努力青云图盛业，马周陈亮庶相方。
寄砥中弟
作者：曹学诗
朝代：清
体裁：七言律诗

别梦红桥碧水薰，归来杯酒细论文。樱桃花落人初合，杨柳烟销客又分。侠骨几回寻寄主，深心犹记卜灵氛。箧中无限凄凉曲，尽向秋空化素云。
桃花涧
作者：曹学诗
朝代：清
体裁：七言绝句

满身松影月光寒，选石题诗墨未干。涧水泠泠无客到，夜深留与鬼神看。
遥赠段玉函
作者：曹学诗
朝代：清
体裁：七言律诗

授得阳冰赤玉文，锦囊诗思更氤氲。自怜旧梦依香草，多恐前身是彩云。明月影中团纸扇，落花风里薄罗群。销魂剩有清歌在，付与凄凉玉笛闻。
和陈绳皋前辈忆塞垣元韵
作者：曹学闵
朝代：清

胜游转瞬往仍还，三月秋光一霎间。最不忘惟松下月，极萦情是雨中山。塞垣聚首惊陈迹，京国比邻忆旧颜。自觉壮心犹未已，那堪相对鬓毛斑。归来高卧北窗前，懒慢心如不系船。骥足几人看滚滚，羸车我亦自年年。敢言白传惟摊卷，非学坡公待有田。时与素心频聚首，清歌浊酒乐陶然。不寒不暖好秋光，重理斋头旧锦囊。园径未荒离下菊，伊人宛在水中央。好携樽酒邀明月，拟杖青筇踏晓霜。应忆滦阳风景好，堤边遥认柳丝长。
和陈绳皋前辈忆塞垣元韵·其一
作者：曹学闵
朝代：清

胜游转瞬往仍还，三月秋光一霎间。最不忘惟松下月，极萦情是雨中山。塞垣聚首惊陈迹，京国比邻忆旧颜。自觉壮心犹未已，那堪相对鬓毛斑。
和陈绳皋前辈忆塞垣元韵·其三
作者：曹学闵
朝代：清

不寒不暖好秋光，重理斋头旧锦囊。园径未荒离下菊，伊人宛在水中央。好携樽酒邀明月，拟杖青筇踏晓霜。应忆滦阳风景好，堤边遥认柳丝长。
和陈绳皋前辈忆塞垣元韵·其二
作者：曹学闵
朝代：清

归来高卧北窗前，懒慢心如不系船。骥足几人看滚滚，羸车我亦自年年。敢言白传惟摊卷，非学坡公待有田。时与素心频聚首，清歌浊酒乐陶然。
春暮同钱待之孝廉王敦初上舍法源寺看牡丹次二君即事有作用昌黎山石韵
作者：曹学闵
朝代：清

海棠开过花事微，春光婪尾如电飞。天公意恐春寂寞，故遣洛阳花态肥。昨日犹看苞未坼，入门差觉游人稀。老僧走告忽惊喜，今朝吐色堪疗饥。咄咄真有逼人意，霞光锦烂排窗扉。便有无穷蜂与蝶，齐声喧出香霏霏。深色一丛栽得地，属僧裁幔张重围。臭兰连璧偕胜友，午风暄软吹春衣。慈恩深红虽可爱，大畚舁之太不鞿。惟当日日过竹院，春光莫放匆匆归。
赠介对江吏部致仕归解州
作者：曹学闵
朝代：清

无田不可归，有田不肯归。坐令二疏后，丹青无光辉。先生在郎署，恬澹世所稀。与我廿载交，尔汝心相知。前年向我道，欲赋归来辞。君今以礼去，触我平生思。此心如江水，此意犹依违。有田与无田，义不尽于斯。乃知各有志，昔人未易讹。我有无限情，此情当告谁。羡君条山下，松菊正芳菲。
雨中看山
作者：曹学闵
朝代：清

下直常扃关，轩窗四绕山。时时看青翠，长此对孱颜。山色朝朝见，未睹真山面。一朝风雨来，气象千万变。变态竟若何，缕缕起微波。须臾潮汐涌，又或露青螺。露处忽已没，有无皆恍惚。迷离山叠山，云与山俱活，却就连天浪，摹拟山形状。清风飒尔吹，依旧山容放。瞥见叹观止，徐徐思至理。君子蕴经纶，不测总如此。当其无事日，岂有异人术。遇合会风云，虎变应彷佛。
渔洋山人墓
作者：曹宗瀚
朝代：清

济南名士冢，下马拜斜阳。人物东西晋，诗情中晚唐。一抔凄草色，斗酒酹花香。雅道久沦丧，斯人未可忘。
过陶子愚故居
作者：曹宗瀚
朝代：清

应刘伤逝后，重过此园林。曲径午烟寂，闲庭秋草深。花含今雨泪，松剩岁寒心。何必山阳笛，思君几度吟。
不寐
作者：曹寅
朝代：清

月落林屋暗，寒镫耿幽光。邻鸡私咿喔，冰声裂方塘。既醉复思梦，神清愁亦忘。晓车如秋潮，雷鸣过空堂。尘役苦无厌，俯躬自徬徨。
古北口中秋
作者：曹寅
朝代：清

山苍水白卧牛城，三尺黄旗万马鸣。半夜澶州看秋月，河山表里更分明。
坐宏济石壁下及暮而去
作者：曹寅
朝代：清

我有千里游，爱此一片石。徘徊不能去，川原俄向夕。浮光自容与，天风鼓空碧。露坐闻遥钟，冥心寄飞翮。
孟秋偕静夫子鱼尊五殷六过鸡鸣寺
作者：曹寅
朝代：清

遂有寻诗侣，青林引兴前。僧荒太平日，地创永康年。香际凭高鸟，湖风浴早莲。悠然坐萧远，烟雨阅诸天。飙轮飞十代，秋草属前朝。圣蜕随迁化，凡情堕寂寥。颓城疑护埭，老树强题萧。淘滤河沙在，能忘爪发销。睡足平生事，山窗绝见闻。孤筇临别路，万竹倚斜曛。白业双林静，青溪一曲分。应披精进铠，长此却魔军。
孟秋偕静夫子鱼尊五殷六过鸡鸣寺·其一
作者：曹寅
朝代：清

遂有寻诗侣，青林引兴前。僧荒太平日，地创永康年。香际凭高鸟，湖风浴早莲。悠然坐萧远，烟雨阅诸天。
孟秋偕静夫子鱼尊五殷六过鸡鸣寺·其三
作者：曹寅
朝代：清

睡足平生事，山窗绝见闻。孤筇临别路，万竹倚斜曛。白业双林静，青溪一曲分。应披精进铠，长此却魔军。
孟秋偕静夫子鱼尊五殷六过鸡鸣寺·其二
作者：曹寅
朝代：清

飙轮飞十代，秋草属前朝。圣蜕随迁化，凡情堕寂寥。颓城疑护埭，老树强题萧。淘滤河沙在，能忘爪发销。
岁暮远为客
作者：曹寅
朝代：清

晓灯寒无光，驱马别亲故。残月堕枫林，荒烟白山路。十年游子怀，惜此岁华暮。载咏《无衣》诗，何以蒙霜露。
惠山纳凉
作者：曹寅
朝代：清

柳上一蝉鸣不已，柳下回风激流水。老僧扫石待清眠，劝客睡心先睡耳。我耳初离市朝语，喜听清商变繁徵。九龙会意散烟鬟，传翠扬颦三十里。讵识尘埃褦襶子，机砧炙热争余滓。面具衣装弄假人，号是裸民应未耻。张腋无汗颡无泚，前山落日波纯紫。临风叩齿漱寒泉，今夜移船太湖尾。
晓游潭柘寺
作者：曹寅
朝代：清

诸峰云未开，前途马已驾。逡巡饭行人，纵览忘深夏。幽光蒙青林，轻阴散丹榭。古迹不可追，依稀见残柘。坐闻流泉哀，百折空亭下。
署楼寓目
作者：曹寅
朝代：清

顿丘柳色乱烟鬟，胥浦渔帆杳霭间。残日一辉终恋水，奇云百变不成山。群飞凫鸭迎潮去，结队蜻蜓送雨还。好倩长风扫晴翠，缓扶明月下银湾。
菜花歌
作者：曹寅
朝代：清

吴中菜花天下无，平畴照耀黄金铺。朝阳夕阳几百里，惟剩白水连青芜。四月吴中春始足，四郊花气穿城渎。平分千巷画船间，农家儿女无拘束。农家儿女饭出游，踏歌不出畦两头。头蚕缫丝二麦穗，油菜结子柔桑抽。劝农使者停征税，厅前画诺花前醉。水曹散吏旧期门，也骑细马傍山村。君不见他乡井径无寻处，春风远拓黄花戍。含哺鼓腹只吴侬，菜花中朝菜花暮。
西轩纳凉口号效诚斋体
作者：曹寅
朝代：清

渗绿镕金素壁开，长廊午后好徘徊。明知不藉西风力，横被高梧垄断来。
读洪昉思稗畦行卷感赠一首兼寄赵秋谷官赞
作者：曹寅
朝代：清

惆怅江关白发生，断云零雁各凄清。称心岁月荒唐过，垂老文章忧患成。礼法世难拘阮籍，穷愁天欲厚虞卿。纵横捭阖人间世，只此能消万古情。
雨霁过沧浪亭迟悔庵先生不至和壁间漫堂中丞韵
作者：曹寅
朝代：清

领略南禅茗一杯，沧浪亭上步纡回。野云阁雨都乘趣，乱石分畸自起堆。士女闲抛寒食过，郎官游及菜花开。赤栏晼晚添春涨，鼓角频疑小队来。
题启南先生莫斫铜雀砚图
作者：曹寅
朝代：清

未央宫中一尺瓦，不知遗恨漳河下。锡花雷布谁作模，鸳央离合无真假。阿瞒心雄天厌足，平生只欠西陵哭。飞来铜雀亦辜恩，可怜难覆如花肉。与奸作瓦罪莫辞，与人作砚遭磷淄。粉身何惜鹿卢碎，渴笔恐辱屠沽儿。隐君正史先救砚，《麟经》独炳丹青传。君不见琼林宝藏无不收，王莽之头斩蛇剑。
题楝亭夜话图
作者：曹寅
朝代：清
体裁：诗

紫雪冥蒙楝花老，蛙鸣厅事多青草。
庐江太守访故人，建康并驾能倾倒。
两家门第皆列戟，中年领郡稍迟早。
文采风流政有馀，相逢甚欲抒怀抱。
于时亦有不速客，合坐清严斗炎熇。
岂无炙鲤与寒鷃，不乏蒸梨兼瀹枣。
二簋用享古则然，宾酬主醉今诚少。
忆昔宿卫明光宫，楞伽山人貌姣好。
马曹狗监共嘲难，而今触痛伤枯槁。
交情独剩张公子，晚识施君通纻缟。
多闻直谅复奚疑，此乐不殊鱼在藻。
始觉诗书是坦途，未防车毂当行潦。
家家争唱饮水词，纳兰心事几曾知？
斑丝廓落谁同在？岑寂名场尔许时。
题画有感
作者：曹寅
朝代：清

芦花枫叶谁能咏，落木飞鸿漫乞诗。一段寒江鱼网水，空帘看到日斜时。格是欲归归未得，还堪作想想难凭。平生下笔持公论，千古风流张季鹰。
题画有感·其一
作者：曹寅
朝代：清

芦花枫叶谁能咏，落木飞鸿漫乞诗。一段寒江鱼网水，空帘看到日斜时。
题画有感·其二
作者：曹寅
朝代：清

格是欲归归未得，还堪作想想难凭。平生下笔持公论，千古风流张季鹰。
月波楼题壁
作者：曹寅承
朝代：清

洞仙关外路悠悠，疏树晴烟澹似秋。政喜江山浑入画，十年重上月波楼。
间道述怀寄黄鹿泉燕京
作者：曹寅承
朝代：清

东人加额日詹清，经岁辽阳阻使旌。风劲沧溟鹏欲徙，天寒碣石雁无声。那将赵盖相望道，妄谓秦关未出兵。箕坦颍清何处是，伤心不复对残枰。
东武山
作者：曹寿铭
朝代：清

宝林初地接蓬莱，于越何年异境开。孤屿烟云浮海出，诸天风雨挟山来。城阴屈曲衔镫塔，树色清凉护讲台。莫问前朝朱相国，断垣遗碣锁苍苔。
丹夜舟中即景同眉叔
作者：曹寿铭
朝代：清

晚理东皋楫，言寻北郭庐。林昏霜气聚，江静月轮孤。山势临流险，村容带树枯。衡门知不远，隔水市镫疏。
任秋田明经读书祇园庵柯岩之游拟枉道过访骤雨不果诗以寄怀
作者：曹寿铭
朝代：清

绝磴苍茫俯碧浔，烟萝寂寞此登临。已餐石气清诗骨，欲就禅花证佛心。隔岸云山无鹤导，满湖风雨作龙吟。归舟怅望江头路，杳杳疏钟度水深。
偕眉叔访李㤅伯民部四鼓出北郭宿缦雅堂
作者：曹寿铭
朝代：清

遥峰递烟林，颓阳带江郭。暝扈依晴沙，归禽堕霜箨。命楫东皋村，款关种山麓。户外云冥冥，卧龙失寒绿。幽栖遗尘喧，孤花自开落。解榻剧情话，殚襟开朋尊。村篘及新熟，味酽寒不棱。霜气压疏屋，菊影凉初镫。诗论抉纤谬，至诣穷元根。吾道外荣落，所契在苔岑。清风泠然来，竹外鸣茶笙。
偕眉叔访李㤅伯民部四鼓出北郭宿缦雅堂·其一
作者：曹寿铭
朝代：清

遥峰递烟林，颓阳带江郭。暝扈依晴沙，归禽堕霜箨。命楫东皋村，款关种山麓。户外云冥冥，卧龙失寒绿。幽栖遗尘喧，孤花自开落。
偕眉叔访李㤅伯民部四鼓出北郭宿缦雅堂·其三
作者：曹寿铭
朝代：清

促坐忘深宵，言归理孤榜。戌鼓水西门，簖火烟中港。夹舷瑟沙芦，风柯答寒响。回睇所来径，缺月堕林莽。归卧北郭庐，清梦谢尘鞅。邻钟时一鸣，旋促初暾上。
偕眉叔访李㤅伯民部四鼓出北郭宿缦雅堂·其二
作者：曹寿铭
朝代：清

解榻剧情话，殚襟开朋尊。村篘及新熟，味酽寒不棱。霜气压疏屋，菊影凉初镫。诗论抉纤谬，至诣穷元根。吾道外荣落，所契在苔岑。清风泠然来，竹外鸣茶笙。
赠日本使者仓松敖
作者：曹寿铭
朝代：清

晓日扶桑壮节旄，使臣修贡出词曹。殿班柳拂银蘤佩，海泊霜明赤冶刀。重译文章通上国，八荒珠玉会神皋。汉家月色春申浦，万里沧波去梦劳。